Diari Oficial de la Generalitat Valenciana


Sumari del DOGV 5701, del 12-02-2008 (2008/1066)

RESOLUCIÓ de 21 de desembre de 2007, de la Direcció General de Treball, Cooperativisme i Economia Social, per la qual es disposa el registre i la publicació del conveni col·lectiu laboral per a les empreses que tinguen adjudicada mitjançant contracte amb alguna administració pública, la gestió de residències de tercera edat, centres de dia, centre dona 24 hores, centres d'acollida i servicis d'ajuda a domicili, de titularitat pública a la Comunitat Valenciana per als anys 2007, 2008, 2009 i 2010 (Codi 8000305).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1066


Data del document
:   21-12-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Correcció d'errades

 Descriptors 

:   * dona
    * ajuda a domicili
    * conveni col·lectiu
    * treballador social
    * protecció de la infància
    * servei social
    * protecció maternal i infantil
    * equipament social
    * tercera edat
    * violència

RESOLUCIÓ de 21 de desembre de 2007, de la Direcció General de Treball, Cooperativisme i Economia Social, per la qual es disposa el registre i la publicació del conveni col·lectiu laboral per a les empreses que tinguen adjudicada mitjançant contracte amb alguna administració pública, la gestió de residències de tercera edat, centres de dia, centre dona 24 hores, centres d'acollida i servicis d'ajuda a domicili, de titularitat pública a la Comunitat Valenciana per als anys 2007, 2008, 2009 i 2010 (Codi 8000305). [2008/1066]  
Vist el text articulat del Conveni Col·lectiu Laboral per a les empreses que tinguen adjudicada per mitjà de contracte amb alguna administració pública, la gestió de residències de tercera edat, centres de dia, centre Dona 24 hores, centres d'acollida i servicis d'ajuda a domicili, de titularitat pública a la Comunitat Valenciana per als anys 2007, 2008, 2009 i 2010 (Codi núm. 8000305), firmat en data 10 de desembre de 2007, de part empresarial per l'Associació d'Empresaris d'Economia Social del Sector de Servicis Socials de la Comunitat Valenciana (AEES) i l'Associació Empresarial de Residències i Servicis Socials per a la Tercera Edat de la Comunitat Valenciana (AERTE) i de l'altra, per la dels treballadors, per la Federació de Sanitat i Sectors Sociosanitaris de Comissions Obreres del País Valencià (FTS- CC OO-PV), i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball, Cooperativisme i Economia Social, d'acord amb les competències que té transferides pel Reial Decret 4105/82, de 29 de desembre, acorda  
Primer  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original del conveni.  
Segon  
Disposar que siga publicat en el Diari Oficial de la Comunitat Valenciana.  
València, 21 de desembre de 2007.- El director general de Treball, Cooperativisme i Economia Social: Román Ceballos Sancho.  
Conveni col·lectiu laboral per a les empreses que tinguen adjudicada per mitjà de contracte amb alguna administració pública, la gestió de residències de tercera edat, centres de dia, centres dona 24 hores, centres d'acollida i servici d'ajuda a domicili de titularitat pública, a la Comunitat Valenciana  
CAPÍTOL I  
Article 1. Àmbit funcional  
El present conveni col·lectiu serà d'aplicació en totes aquelles empreses que tinguen adjudicada per mitjà de contracte amb alguna administració pública, la gestió de residències de tercera edat, centres de dia, centres dona 24 hores, centres d'acollida de dones maltractades i servici d'ajuda a domicili de titularitat pública, ja siguen municipals, provincials, autonòmica o estatal.  
Queden expressament excloses de l'àmbit d'aplicació d'este conveni, les residències de la tercera edat de propietat privada i les empreses que realitzen específiques atencions sanitàries com a activitat fonamental, entenent esta exclusió, sense perjudici de l'assistència sanitària als residents com a conseqüència dels problemes propis de la seua edat.  
Article 2. Àmbit territorial  
Este conveni tindrà el seu àmbit d'aplicació en tot el territori de la Comunitat Valenciana.  
Article 3. Àmbit personal   
Queden compresos en l'àmbit del conveni tots els treballadors i treballadores que presten els seus servicis en les empreses afectades per este.  
Article 4. Vigència i duració  
El present conveni col·lectiu entrarà en vigor l'1 de gener de 2007, i tindrà vigència fins al 31 de desembre del 2010, amb independència de la data en què siga firmat, o del dia en què siga publicat en el Diari Oficial de la Comunitat Valenciana (DOCV).  
Article 5. Denúncia i pròrroga  
Qualsevol de les parts firmants podrà denunciar el present conveni amb una antelació mínima de trenta dies abans del seu venciment. En este cas, el conveni es prorrogarà provisionalment tant en les seues clàusules normatives com obligacionals, fins a l'entrada en vigor del nou conveni. Perquè la denúncia tinga efecte haurà de fer-se per mitjà de comunicació escrita a l'altra part, comunicació que haurà de registrar-se en la conselleria d'Economia, Hisenda i Ocupació amb una antelació mínima de trenta dies abans del seu venciment. Si no es produix la denuncia mencionada, s'entendrà que el conveni es prorroga automàticament d'any en any, en este cas, tots els conceptes econòmics s'incrementaran tenint en compte l'Índex de Preus al Consum, corresponent a l'any anterior per a tot el conjunt nacional, segons les dades oficials que publica l'Institut Nacional d'Estadística, més un punt.  
Article 6. Vinculació a la totalitat  
Les condicions pactades formen un tot orgànic i indivisible i a efectes de la seua aplicació pràctica, seran considerades globalment. En el cas que la Jurisdicció social a instàncies de l'Autoritat Laboral o qualsevol dels afectats, anul·le algun dels pactes del present conveni col·lectiu, quedarà sense efecte la totalitat, i les parts afectades en el termini de dos mesos a partir de la fermesa de la sentència o resolució, hauran de procedir a renegociar el seu contingut.  
Article 7. Irrenunciabilitat  
Es tindrà per nul·la i per no feta la renuncia per part dels treballadors i treballadores de qualsevol benefici establit en el conveni, així mateix es qualificarà nul, i es reputarà no disposat i sense cap efecte, qualsevol conveni, acord, resolució o clàusula (individual o col·lectiva) que implique condicions menys beneficioses. En qualsevol cas, es mantindran totes aquelles condicions, tant salarials com socials i laborals, que milloren el present conveni i que cada treballador o treballadors puguen tindre.  
Article 8. Comissió Negociadora  
La Comissió Negociadora quedarà constituïda pels representants de les associacions empresarials afectades pel present conveni i pels treballadors i treballadores de les dites entitats representats per les centrals sindicals amb la legal implantació. La distribució dels seus membres estarà en funció de la proporció de la seua representativitat al si de les empreses afectades. Quedarà constituïda en el termini màxim d'un mes a partir de la denúncia del conveni, amb igual representativitat numèrica entre ambdues parts, actuaran de president i secretari de la dita Comissió Negociadora les persones que els membres de la mesa acorden, per majoria de cada una de les representacions.  
Article 9. Comissió Paritària  
Es crea una Comissió Paritària del conveni col·lectiu com a òrgan d'interpretació, conciliació i vigilància del seu compliment. Ambdues parts, convenen sotmetre a la Comissió Paritària tots aquells problemes, discrepàncies o conflictes que puguen sorgir de l'aplicació o interpretació del conveni. Davant de situacions de desacord en la Comissió Paritària, ambdues parts convenen sotmetre esta discrepància a l'organisme recollit en l'Acord de Solució Extrajudicial de Conflictes (ASEC) de la Comunitat Valenciana, la resolució del qual serà vinculant per a ambdues parts.  
La dita comissió estarà integrada per vuit membres, quatre en representació dels empresaris i altres quatre en representació de les centrals sindicals firmants d'este conveni col·lectiu, tots ells amb els seus suplents respectius. Ambdues representacions nomenaran d'entre els seus components un secretari o secretària per cada part.  
La Comissió Paritària es reunirà de forma ordinària cada sis mesos, i amb caràcter extraordinari, a petició de qualsevol de les dues parts, amb indicació de l'ordre del dia, i amb un màxim de setanta-dues des de la data de comunicació de la sol·licitud de reunió.   
Ambdues representacions podran assistir a les reunions amb els assessors que estimen convenient i es faran públics els acords en tots els centres de treball.  
S'assenyala com a domicili de la Comissió Paritària, el c/Vilamarxant, 2 baix, Benimàmet (València).  
L'organització que aporta el domicili de la Comissió Paritària serà la responsable de rebre els escrits que li dirigisquen i traslladarà esta informació als altres membres en el termini màxim de cinc dies hàbils des de la data de recepció.  
Per a poder adoptar acords hauran d'assistir a la reunió de la Comissió més de la meitat dels components per cada una de les dues parts representades.  
Durant la vigència del present conveni, la Comissió quedarà integrada per les organitzacions següents  
Per la patronal:  
AEES.  
AERTE.  
Per les centrals sindicals:  
FS-CC OO-PV  
Article 10. Increment salarial i clàusula de revisió  
Taules A:  
Any 2007: l'increment serà del IPC real de l'any anterior + 0,5 punts per a tots els conceptes retributius sobre la taula salarial al 31/12/2006 (segons figura en l'annex I).  
Any 2008: l'increment serà del IPC real de l'any anterior + 0,75 punts per a tots els conceptes retributius, dels quals el 0,25 s'aplicaran sobre el plus d'assistència. Tan prompte com es conega oficialment l'IPC real de l'any anterior, es reunirà la comissió paritària del conveni per a procedir d'acord amb allò establit a la confecció i actualització de la nova tala salarial.   
Any 2009: l'increment serà del IPC real de l'any anterior + 0,75 punts per a tots els conceptes retributius, dels quals el 0,25 s'aplicaran sobre el plus d'assistència. Tan prompte com es conega oficialment l'IPC real de l'any anterior, es reunirà la comissió paritària del conveni per a procedir d'acord amb allò establit a la confecció i actualització de la nova tala salarial.   
Any 2010: l'increment serà del IPC real de l'any anterior + 0,75 punts per a tots els conceptes retributius, dels quals el 0,25 s'aplicaran sobre el plus d'assistència. Tan prompte com es conega oficialment l'IPC real de l'any anterior, es reunirà la comissió paritària del conveni per a procedir d'acord amb allò establit a la confecció i actualització de la nova tala salarial.   
Taules B: Les empreses actualment adjudicatàries dels centres i servicis, no estaran obligades a aplicar els increments salarials pactats en les taules B mentre es mantinguen les actuals adjudicacions, sense que a estos efectes tinguen eixa consideració les pròrrogues. En conseqüència, al venciment de les adjudicacions anteriorment esmentades es procedirà a l'aplicació corresponent de les taules B. En els supòsits en què es produïra un retard en la nova adjudicació este comportarà el retard temporal equivalent en l'aplicació de les dites taules, sense que en cap cas excedisca de quatre mesos.  
Entrada en vigor de la taules b  
Les taules B s'aplicaran per als centres i servicis la licitació de les quals siga posterior a la data de la firma del present conveni col·lectiu.  
Any 2007: l'increment serà del IPC real de l'any anterior + 0,5 punts per a tots els conceptes retributius sobre la taula salarial al 31/12/2006 (segons figura en l'annex I)  
Any 2008: l'increment serà del 6% per a tots els conceptes retributius, sobre la taula de 2007 (segons figura en l'annex II)  
Any 2009: l'increment serà del 6% per a tots els conceptes retributius, sobre la taula de 2008.  
Any 2010: l'increment serà del 6% per a tots els conceptes retributius, sobre la taula al 31/12/2009 per al període comprés entre l'1 de gener del 2010 al 30 de novembre del 2010; i el 6% en tots els conceptes retributius sobre les taules al 30 de novembre del 2010, per al període comprés de l'1 de desembre a 31 de desembre del 2010.  
Taula B per a la categoria d'auxiliar del SAD:  
Any 2007: l'increment serà del IPC real de l'any anterior + 0,5 punts per a tots els conceptes retributius sobre la taula salarial al 31/12/2006 (segons figura en l'Annex I)  
Any 2008: l'increment serà del 7,5% per a tots els conceptes retributius, sobre la taula de 2007 (segons figura en l'annex II)  
Any 2009: l'increment serà del 7,5% per a tots els conceptes retributius, sobre la taula de 2008.  
Any 2010: l'increment serà del 7,5% per a tots els conceptes retributius, sobre la taula al 31/12/2009 per al període comprés entre l'1 de gener del 2010 al 30 de novembre del 2010; i el 7,5% en tots els conceptes retributius sobre les taules al 30 de novembre del 2010, per al període comprés de l'1 de desembre a 31 de desembre del 2010.  
CAPÍTOL II  
Article 11. Organització del treball  
L'organització del treball serà facultat de l'empresa, sense perjudici dels drets d'audiència, informació, negociació, etc., reconeguts als treballadors i treballadores i als seus representants en el present conveni, l'Estatut dels Treballadors i altra normativa d'aplicació.  
CAPÍTOL III  
Article 12. Actualització de plantilles  
Les empreses vinculades per este conveni elaboraran les relacions de llocs de treball corresponents en cada un dels centres, i n'enviaran una còpia en el termini d'un mes de la seua entrada en vigor als representants dels treballadors i treballadores o a la Comissió Paritària del conveni, perquè en prenguen coneixement.  
Article 13. Contracte de treball  
En desplegament del que disposa l'article 15 de l'Estatut dels Treballadors, les empreses afectades per l'àmbit del present conveni es regiran per les modalitats de contractació que s'hi reflectixen.  
En els contractes subscrits en les empreses afectades pel present conveni haurà de figurar expressament la seua denominació, la categoria professional, el lloc de treball a ocupar, així com les dades que es recullen en el mateix model oficial de contractació i els que es deriven de la relació contractual entre les parts. D'acord amb la legislació, sobre els drets d'informació als representants legals dels treballadors i treballadores en matèria de contractació, se'ls facilitarà còpia bàsica del contracte de treball.  
Serà funció dels comités d'empresa i/o dels delegats o delegades del personal, així com de les seccions sindicals, la vigilància i el control del compliment fidel que s'ha exposat abans. En aquelles empreses on no hi haja representants dels treballadors i treballadores, la funció de vigilància i control la durà a terme la Comissió Paritària del conveni.   
1- Modalitats de contractació.  
A) Contracte indefinit.  
B) Per obra o servici determinat: aplicable per a la prestació de servicis de duració incerta. La relació laboral romandrà vigent, per adscripció al centre de treball, mentre continue la prestació de l'activitat o servici per la qual es va establir la relació contractual, amb independència de l'empresa que la gestione.  
C) Acumulació de tasques: aplicable de forma selectiva, en el cas d'increment conjuntural de la demanda de servicis assistencials i amb un duració màxima de dotze mesos dins d'un període de divuit mesos, comptats a partir de la data de formalització de la contractació. No es podrà contractar un altre treballador o treballadora per al mateix lloc de treball pel qual s'haja subscrit un contracte d'esta modalitat fins a almenys un any després d'haver finalitzat el dit contracte. En cas de fer-ho, el contracte així subscrit es convertirà en indefinit.  
D) Contracte d'interinitat: quan es tracte de substituir treballadors i treballadores amb dret a la reserva del lloc de treball, així com els casos de substitució de plantilla, entre altres, per causa de permís, vacances, sanció, incapacitat temporal, descans per prescripció mèdica, excedència, etc., i així mateix per a cobrir temporalment un lloc de treball durant el procés de promoció o selecció per a la seua cobertura definitiva.  
El contracte de treball haurà d'identificar el treballador substituït i la causa de substitució, indicant si el lloc de treball a exercir serà el del treballador substituït o el d'un altre treballador de l'empresa que passe a exercir el lloc d'aquell.  
E) Contracte en pràctiques: tindran una duració no inferior a dotze mesos prorrogables fins al límit legal. Les retribucions per a estos contractes seran del 100% del salari de la seua categoria.  
F) Contractació a temps parcial: es tindrà en compte el que disposa la legislació vigent.  
En qualsevol cas, per a cobrir possibles ampliacions de servicis, les empreses, abans de subscriure un altre contracte de treball a temps parcial, oferiran prèviament als treballadors incrementar el seu contracte fins a arribar a la jornada màxima legal.  
2. Període de prova  
S'establix un període màxim de prova en la contractació segons el que regula l'Estatut dels Treballadors, que és el següent:  
Grup A: Sis mesos.  
Grup B: Dos mesos.  
Grup C: Quaranta-cinc dies.  
Grup D: Trenta dies.  
Grup E: Quinze dies.  
El període de prova haurà de ser pactat per escrit i les parts contractants, durant la seua vigència, podran resoldre de forma unilateralment i lliurement la relació laboral sense necessitat de preavís i sense cap dret a indemnització.  
3. Extinció de contracte  
El preavís d'extinció de contracte que formule l'empresa haurà d'anar acompanyat de proposta de liquidació i amb quinze dies d'antelació al moment del cessament (quan el contracte siga de duració de sis mesos o més), i l'empresa haurà de pagar com a indemnització als treballadors i treballadores, tants dies com falten per als quinze de preavís.  
La proposta de liquidació haurà d'especificar, amb tota claredat tots els conceptes que se li deuen al treballador o treballadora i les quanties corresponents.  
Totes les liquidacions hauran de contindre la firma d'un representant sindical. Este representant serà preferentment de la secció sindical del sindicat a què estiga afiliat el treballador o treballadora. Si això no és possible, firmarà un membre del comité d'empresa o delegat de personal, o un representant de la secció sindical del sindicat més representatiu.  
Quan la liquidació no compte amb el requisit del paràgraf anterior, la firma del treballador o treballadora només suposarà l'acreditació de la recepció de la notificació, sense tindre efectes alliberadors, llevat que el treballador o treballadora renuncie a este dret de forma expressa.  
Quan s'extingisca la relació per dimissió del treballador o treballadora este haurà de preavisar a l'empresa amb l'antelació següent.  
Grup A: Un mes.  
Grup B: Vint-i-cinc dies.  
Grup C: Vint dies.  
Grup D: Quinze dies.  
Grup E: Quinze dies.  
La falta de preavís establit facultarà l'empresa per a deduir de les parts proporcionals que ha de pagar en el moment de la liquidació als treballadors i treballadores, l'equivalent diari del seu salari base per cada dia que falte en el reglamentari preavís anteriorment fixat.  
Als efectes d'aplicació d'este article s'establixen els següents grups:  
Grup A: director  
Grup B: Metge, Psicòleg, Advocat, Coordinador/a d'Infermeria, ATS/DUE, Fisioterapeuta, Treballador/a Social, Terapeuta Ocupacional i Coordinador/a de SAD, Educador Social.  
Grup C: Oficial Administratiu, TASOC, Puericultor, Tècnic Superior en Educació Infantil, Monitor, Ajudant de coordinació de SAD i Coordinador de Servicis Generals.  
Grup D: Auxiliar Administratiu, Auxiliar d'Infermeria, Auxiliar d'Ajuda Domicili i Cuiner.  
Grup E: Auxiliars de Residència, Subaltern i Conductor de Vehicle Adaptat.  
Article 14. Ingrés i provisió de vacants  
Els llocs vacants o de nova creació seran coberts conforme al procediment següent:  
1. Convocatòria interna. Tindran dret de preferència a cobrir les vacants existents els treballadors i les treballadores que pertanguen al mateix centre o servici en què es produïsca la vacant, i en el cas de no haver treballadors o treballadores interessats, els de la resta de l'empresa, sempre que reunisquen les condicions que s'exigisquen per a l'exercici del lloc de treball. Tots els treballadors i treballadores tindran dret a presentar-se a les dites places en igualtat de condicions.  
2. Convocatòria externa. Si la plaça no es cobrix a través del procediment anterior, es realitzarà per mitjà d'oferta externa i s'hauran de superar unes proves de capacitació per al treball que s'ha d'exercir, les dites proves seran adequades al perfil del lloc de treball i seran públiques abans de realitzar-se.  
En ambdós casos, les empreses elaboraran els criteris de selecció amb la participació dels representants dels treballadors.  
Article 15. Estabilitat de plantilles  
1. Les empreses afectades per este conveni substituiran amb contractacions els treballadors i les treballadores que per raó d'incapacitat temporal, vacances, excedència, defunció, cessament, jubilació, acomiadament del treballador o qualsevol altra, deixen temporal o definitivament de prestar els seus servicis en l'empresa.  
2. No obstant això, seran cobertes de forma prioritària amb treballadors i treballadores de la plantilla que no tinguen la jornada màxima legal.   
3. Les dites contractacions es formalitzaran en un màxim de cinc dies, en els casos que estes contractacions estiguen previstes amb una antelació de 48 hores o més, com són les vacances, excedències, etc., les contractacions hauran d'estar formalitzades des del primer dia.  
Article 16. Adequació de plantilles  
Si com a conseqüència que en els plecs de condicions, l'administració exigix una reducció de personal en els centres o servicis, la nova empresa adjudicatària respecte a l'anterior, iniciarà conjuntament amb els representants dels treballadors un procés negociador per a adequar la plantilla a la nova situació amb preferència de continuïtat, en qualsevol cas, per al personal amb més antiguitat de la plantilla.  
Article 17. Clàusula de subrogació del personal  
A fi de mantindre l'estabilitat dels treballadors i treballadores en l'ocupació, aconseguir la professionalització del sector, i evitar en la mesura que es puga la proliferació de contenciosos, ambdues parts acorden la següent regulació:  
1. Al terme de la concessió d'una contracta, bé siga la gestió d'un centre o el servici d'ajuda domiciliària, els treballadors i les treballadores de l'empresa contractista ixent passaran a estar adscrits a la nova titular de la contracta, la qual se subrogarà en tots els drets i obligacions sempre que es done algun dels següents supòsits:  
a) Treballadors i treballadores en actiu que estiguen prestant els seus servicis amb una antiguitat mínima de cent vint dies, siga quina siga la naturalesa o modalitat del seu contracte de treball. El dit termini d'antiguitat mínima, no serà d'aplicació en els casos en què la contractació s'haja produït per a substituir algun treballador o treballadora que tinga rescindida de forma definitiva la seua relació laboral amb l'empresa. Quan en el període comprés en els 120 dies anteriors a la finalització de la contracta, el treballador o treballadora haja finalitzat un contracte de treball i subscrit un altre sense solució de continuïtat, sota la mateixa o una altra modalitat contractual, operarà igualment la subrogació.  
b) Treballadors i treballadores que en el moment del canvi de titularitat de la contracta es troben malalts, accidentats, en excedència, en el servici militar o en situació anàloga, sempre que hagen prestat els seus servicis en el centre de treball objecte de subrogació amb anterioritat a la suspensió del seu contracte de treball i que reunisquen l'antiguitat mínima establida en l'apartat a).  
c) Treballadors i treballadores que amb contracte d'interinitat substituïsquen algun dels treballadors mencionats en l'apartat anterior.  
d) Treballadors i treballadores de nou ingrés que per exigències del client s'hagen incorporat al centre, com a conseqüència de l'ampliació del contracte dins dels cent vint últims dies.  
e) Els treballadors i les treballadores incorporats per l'anterior titular a este centre de treball dins dels últims cent vint dies, continuaran pertanyent a la dita empresa, i no es produirà la subrogació mencionada llevat que s'acredite la seua efectiva incorporació al centre per algun dels supòsits anteriors.  
2. La nova empresa adjudicatària del servici, comunicarà per mitjà de telegrama o carta notarial, a l'empresa cessant i a la Comissió Paritària del present conveni, que és la nova adjudicatària del servici. Si no es complix este requisit, la nova empresa adjudicatària automàticament i sense més formalitats se subrogarà amb tots els treballadors i treballadores que presten els seus servicis en el centre de treball objecte del canvi d'adjudicació.  
3. L'empresa cessant, haurà de comunicar als treballadors i treballadores afectats, la pèrdua de l'adjudicació dels servicis, així com el nom de la nova empresa adjudicatària, tan prompte conega les dites circumstàncies.  
4. La nova empresa adjudicatària haurà de respectar als treballadors i treballadores, tots els drets laborals que tinguen reconeguts en la seua anterior empresa, com ara categoria, salari, jornada, horari, antiguitat, etc. Així mateix, els treballadors i les treballadores percebran a càrrec de l'empresa cessant al finalitzar l'adjudicació, la liquidació dels havers pendents (parts proporcionals de gratificacions extraordinàries, vacances, etc.), que els puguen correspondre.  
Als efectes de deixar constància de l'això, lliurarà a tot els treballadors i treballadores, un document on es reflectisca el reconeixement dels drets de la seua anterior empresa, amb menció expressa a l'antiguitat i categoria, dins dels trenta dies següents a la subrogació.  
5. Als efectes de subrogació, l'empresa cessant haurà de posar a disposició de l'empresa adjudicatària, en un termini mínim de tres dies hàbils abans que esta comence la prestació del servici o des que tinga coneixement directe de la subrogació, la documentació següent:  
a) Certificat on hauran de constar els treballadors i les treballadores afectats per la subrogació, amb nom i cognoms, data de naixement, estat civil, DNI, número d'afiliació a la Seguretat Social, situació familiar (nombre de fills), categoria professional, i en general qualsevol altra dada que, respectant el dret constitucional a la intimitat del treballador o treballadora, li siguen requerits per l'empresa adjudicatària, als efectes de la subrogació.  
b) Fotocòpia de les nòmines dels tres últims mesos, o període inferior, segons pertoque.  
c) Certificat de la Tresoreria de la Seguretat Social, així com declaració jurada, d'estar al corrent de pagament. Este certificat haurà d'estar datat en algun dels tres últims mesos anteriors al canvi d'adjudicació.  
d) Fotocòpia del TC1 i TC2 de cotització a la Seguretat Social dels tres últims mesos, o període inferior si és procedent.  
e) Fotocòpia dels contractes de treball subscrits amb els treballadors i les treballadores afectats, en el cas que s'hagen concertat per escrit. En els casos que no existisca contracte per escrit, haurà de lliurar relació nominal dels treballadors i treballadores afectats, amb expressa menció a l'antiguitat reconeguda en l'empresa, així com qualsevol altra dada que, respectant el seu dret constitucional a la intimitat, li siga requerit per l'empresa adjudicatària, als efectes de la subrogació.  
f) Qualsevol altre document que, respectant el dret constitucional a la intimitat del treballador o treballadora, es requerisca com necessari per a la subrogació.  
6. L'incompliment per part de l'empresa ixent dels requisits exposats en este article, no eximix de l'obligatorietat de la subrogació per part de la nova empresa adjudicatària.  
7. Si l'empresa cessant té descoberts en la cotització de la Seguretat Social, dels treballadors i treballadores afectats per la subrogació, la nova empresa adjudicatària els subrogarà igualment, i estos hauran de formular per a això, la corresponent denúncia davant de l'autoritat laboral contra l'empresa cessant i contra l'empresa principal contractant del servici.  
8. La nova empresa adjudicatària, d'acord amb la normativa vigent, quedarà eximida de qualsevol responsabilitat per descobert en les cotitzacions a càrrec de l'empresa cessant, i serà responsable subsidiari amb esta última l'empresari principal o contractant del servici.  
9. Els treballadors i les treballadores que no hagen gaudit de les seues vacances reglamentàries abans de produir-se la subrogació, les gaudiran íntegrament amb el nou adjudicatari del servici, el qual, no obstant això, només pagarà la part proporcional del període que a ell li corresponga i els treballadors i les treballadores en gaudiran de la resta, fins a completar el seu període de vacances, en qualitat de permís no retribuït. En qualsevol cas es respectarà el calendari de vacances que s'haguera fixat.  
10. Si la subrogació implica treballadors i treballadores que realitzen la seua jornada en diversos centres de treball, i afecta a un o diversos d'ells el canvi d'adjudicació, l'empresa cessant i la nova adjudicatària del servici gestionaran la pluriocupació legal del treballador o treballadora. En estos casos les empreses afectades s'obliguen a col·laborar conjuntament en els supòsits de IT, permisos, vacances, excedències, etc., dels treballadors i treballadores pluriocupats, a fi que els que es troben en alguna de les situacions indicades anteriorment o qualsevol altra d'anàloga significació, continuen sempre el mateix règim en les empreses a què puguen pertànyer.  
11. El punt anterior, només serà d'aplicació, en el cas que les empreses afectades, tenint preferència l'empresa cessant, no decidisquen que els treballadors i les treballadores afectats únicament treballen per a un d'ells, sempre que siga en jornada completa.  
12. No desapareix el caràcter vinculant de la subrogació en el cas que el contractant del servici el suspenga, si l'empresa cessant o els treballadors i treballadores els contractes de treball dels quals s'han vist resolts per motius d'esta suspensió, proven que el servici s'ha reiniciat per la mateixa o una altra empresa.  
13. Els treballadors i les treballadores d'un centre de treball el tancament del qual siga causa o conseqüència de l'obertura d'un altre del mateix contractant, passaran a estar adscrits a este nou centre i s'incorporaran a la plantilla de l'empresa adjudicatària del servici del nou centre.  
14. Igualment la nova empresa haurà de respectar les garanties sindicals d'aquells delegats de personal, membres del comité d'empresa i delegats sindicals, afectats per la subrogació.  
15. La relació laboral entre l'empresa cessant i els treballadors i les treballadores afectats, només s'extingirà en el moment que es produïsca la seua subrogació per la nova empresa adjudicatària del servici.  
16. L'aplicació d'este article serà d'obligat compliment per a les parts afectades pel canvi d'adjudicació de servici: empresa cessant, nova empresa adjudicatària del servici i empresa contractant, siga quin siga el seu estatus o configuració jurídica i el personal afectat.  
Article 18. Mobilitat funcional  
La mobilitat en el lloc de treball només serà possible excepcionalment si hi ha raons tècniques i organitzatives, (accidents, IT imprevista i aquelles contingències que no es puguen prevore amb antelació), estiguen justificades les necessitats peremptòries de l'activitat i esta situació siga comunicada prèviament als representants dels treballadors i treballadores.   
Si es necessita destinar als treballadors i treballadores a tasques corresponents a una categoria inferior, serà necessari l'informe previ del comité d'empresa, delegats sindicals o delegats de personal, i els treballadors i les treballadores percebran durant este temps el salari corresponent a la seua categoria professional.  
Per als treballs d'inferior categoria mai es podran superar els tres mesos en un període d'un any o de sis mesos en tres anys.   
Quan es destine als treballadors i treballadores a tasques corresponents a una categoria superior, però no és procedent legalment l'ascens, els treballadors i les treballadores tindran dret a la diferència retributiva entre la categoria assignada i la funció que realment realitzen.  
CAPÍTOL IV  
Formació  
Article 19. Comissió Sectorial de Formació  
En el marc del present conveni es constituirà, en el termini màxim de 6 mesos, la Comissió Sectorial de Formació, que estarà composta al 50% per les parts firmants del conveni, igualment es comunicarà la seua constitució a les Comissions del FORCEM o aquelles que les substituïsquen, tant en l'àmbit de la Comunitat Valenciana com en l'estatal.  
Article 20. Principis generals  
De conformitat amb el que preveu l'article 23 de l'Estatut dels Treballadors, i per a facilitar la seua formació i promoció professional, els treballadors i les treballadores afectats pel present conveni, tindran dret a vore facilitada la realització d'estudis per a l'obtenció de títols acadèmics o professionals reconeguts oficialment i a la realització de cursos de perfeccionament professional organitzats per la mateixa empresa o altres organismes.  
L'empresa i la representació dels treballadors i treballadores reconeixen com a dret, derivat de la relació laboral, el de la formació i promoció en el treball.  
La formació i capacitació del treballador o treballadora que preste els seus servicis en l'empresa i, d'acord amb les necessitats d'esta, està oberta, sense discriminació de cap tipus i amb les úniques limitacions que puguen provindre de la capacitat i coneixements previstos que hauran de ser acreditats individualment.  
Un factor bàsic per a incrementar la motivació i la integració dels treballadors i treballadores i crear un mecanisme eficaç i indispensable per a articular la promoció, és la formació. En conseqüència la formació haurà de passar a un primer pla en la preocupació de l'empresa, per la qual cosa esta es compromet a vincular la formació als distints processos de la carrera dels treballadors i treballadores i a la promoció.  
Objectius de la formació  
La formació professional en l'empresa s'orientarà cap als següents objectius:  
A) Adaptació del titular al lloc de treball i a les modificacions d'este.  
B) Actualització i posada al dia dels coneixements professionals exigibles en la categoria i lloc de treball.  
C) Especialització, en els seus diversos graus, en algun sector o matèria del mateix treball.  
D) Facilitar i promoure l'adquisició pels treballadors i treballadores de títols acadèmics i professionals.  
E) Coneixements d'idiomes nacionals i estrangers.  
F) Adaptar la mentalitat dels treballadors i treballadores cap a una direcció participativa.  
G) Ampliació dels coneixements dels treballadors i treballadores que els permeten prosperar i aspirar a promocions professionals i adquisició dels coneixements corresponents a altres llocs de treball.  
H) Conéixer les condicions laborals del seu lloc de treball per a evitar els riscos laborals i promoure hàbits saludables.  
I) Afavorir l'accés de la dona i de l'home en igualtat de condicions a categories superiors i a llocs directius.  
J) Desenvolupar plans de formació orientats a l'adquisició de competències professionals dels treballadors a través de processos formatius que puguen ser objecte d'acreditació.  
Article 21. Desenvolupament de la formació  
1. La Comissió Sectorial de Formació a través d'un estudi detallat determinarà les necessitats de formació basant-se en les quals s'elaborarà, en els tres primers mesos, a l'entrada en vigor del present conveni un pla de formació, amb el consegüent calendari anual de cursos a realitzar per les empreses, així com la petició a la Comissió General de Formació Contínua d'aquells cursos que s'entenga que han de ser finançats per esta.  
2. La formació s'impartirà preferentment durant la jornada laboral. En els casos d'aquells cursos que es programen fora de la jornada laboral del treballador o treballadora, el 50% del temps emprat en la formació serà considerat com jornada efectiva de treball.  
3. Els treballadors i les treballadores de l'empresa i especialment els que exercisquen llocs de treball de direcció orgànica, estan obligats a prestar el seu suport ple al Pla de Formació, quan els siga requerit en activitats d'este i en l'àrea de la seua competència.  
4. La formació dels treballadors i treballadores s'efectuarà a través de la mateixa empresa o per mitjà de concert amb centres oficials o reconeguts, i es realitzarà preferentment en els locals de la mateixa empresa.  
5. Els treballadors i les treballadores assistent als cursets programats hauran de presentar necessàriament un justificant d'assistència a estos, així com una memòria on s'arrepleguen les matèries estudiades en el dit curs. A esta memòria tindran accés els treballadors i les treballadores als quals els puga resultar d'interés.  
6. Els treballadors i les treballadores de l'empresa podran presentar a la representació dels treballadors i treballadores o directament a la direcció, suggeriments relatius a millorar aspectes i activitats concretes del Pla de Formació. Els dits suggeriments es faran arribar a la Comissió Sectorial de Formació.  
7. Tots els treballadors i treballadores, independentment del grup professional a què pertanguen, tindran accés als cursos, seminaris conferències, etc., de formació, reconversió o perfeccionament que organitze l'empresa sempre que estiguen relacionat amb el seu lloc de treball.  
8. D'acord amb el que preveu l'art. 23 de l'Estatut dels Treballadors i per a facilitar la formació i promoció professional en el treball, els treballadors i les treballadores afectats pel present conveni tindran dret a l'adaptació de la jornada ordinària de treball per a l'assistència de cursos de formació, o a la concessió del permís oportú de formació o perfeccionament professional amb reserva de lloc de treball.  
Article 22. Cost de la formació  
Per a portar a terme els Plans de Formació elaborats per la Comissió Sectorial de Formació del conveni, que es despleguen en virtut dels Acords Nacionals de Formació subscrits o normativa que el substituïsca, les empreses afectades pel present conveni col·lectiu hauran de sol·licitar els fons necessaris per a el seu finançament en la forma i condicions establides en el dit acord.  
Article 23. Certificat d'assistència  
Els certificats d'assistència i aprofitament, així com les valoracions i qualificacions obtingudes en els dits cursos, es faran constar en l'expedient dels treballadors i treballadores que assistisquen i tindran rellevància per a la seua promoció professional.  
Article 24. Criteris de selecció per a l'assistència a cursos  
Tindran preferència per a la seua assistència a cursos els treballadors i les treballadores que hagen participat en menys ocasions i aquells treballadors i treballadores que estiguen exercint llocs de treball relacionats directament amb la matèria objecte del curs. Les decisions respecte d'això seran adoptades entre l'empresa i els representants del personal de mutu acord, en el cas de no existir estos, per la Comissió Sectorial de Formació a la vista de les sol·licituds.  
CAPÍTOL V  
Seguretat i salut laboral  
Article 25. Comissió Sectorial de Seguretat i Salut  
En el marc del present conveni i com a òrgan de participació en la matèria, es constituirà, en el termini màxim de 6 mesos, la Comissió Sectorial de Seguretat i salut laboral que tindrà una composició paritària de quatre membres per cada una de les parts firmants del conveni. La dita comissió tindrà com a objectiu coordinar el desenvolupament efectiu de la Llei de Prevenció de Riscos Laborals, el reglament que la desplega i dels acords adoptats en el present conveni per al sector.  
Article 26. Salut laboral  
Els treballadors tenen dret a una protecció eficaç en matèria de seguretat i salut en el treball. El dret mencionat suposa l'existència d'un correlatiu deure de l'empresari de protecció dels treballadors enfront dels riscos laborals. Així mateix, tenen el dret de participar en la política de la seua empresa o centre de treball. Els treballadors hauran de cooperar amb l'empresa perquè esta puga garantir unes condicions de treball que siguen segures i no comporten riscos per a la pròpia seguretat i salut dels treballadors.  
En el marc de les seues responsabilitats, l'empresa realitzarà la prevenció dels riscos laborals per mitjà de l'adopció de totes les mesures que siguen necessàries i a través d'una acció permanent a fi de perfeccionar els nivells de protecció existents. L'empresa garantirà als treballadors i treballadores la vigilància periòdica del seu estat de salut en funció dels riscos inherents al treball que realitzen i a l'ambient laboral en què es duga a terme. Esta vigilància només podrà dur-se a terme quan el treballador preste el seu consentiment. D'este caràcter voluntari només s'exceptuaran, amb l'informe previ dels representants dels treballadors, o en cas de no haver-ne, de la Comissió Paritària del Conveni, els supòsits en què la realització dels reconeixements siga imprescindible per a avaluar els efectes de les condicions de treball sobre la salut dels treballadors o per a verificar si l'estat de salut del treballador pot constituir un perill per a ell, per als altres treballadors o per a altres persones relacionades amb l'empresa.   
En tot cas, s'haurà d'optar per la realització d'aquells reconeixements o proves que causen les menors molèsties al treballador i que siguen proporcionals al risc. Es portaran a terme respectant el dret a la intimitat i a la dignitat de la persona i la confidencialitat de tota la informació relacionada amb el seu estat de salut. L'accés a la informació mèdica de caràcter personal es limitarà al personal mèdic i a les autoritats sanitàries. Els resultats de la vigilància de la salut seran comunicats als treballadors afectats i no podran ser usats amb fins discriminatoris ni en perjudici del treballador.  
Els treballadors tenen dret a ser informats sobre totes les qüestions de salut laboral que afecten l'empresa en el seu conjunt com de cada tipus de lloc de treball o funció.  
Quan els treballadors i les treballadores realitzen les seues activitats en contacte directe amb usuaris que patisquen qualsevol malaltia infectocontagiosa, hauran de ser informats de la dita circumstància per les empreses, les quals els hauran de facilitar els mitjans de protecció necessaris per a evitar contagis.  
L'empresa haurà de consultar als treballadors i permetre la seua participació, en el marc de totes les qüestions que afecten la seguretat i la salut en el treball, i en particular, en l'elaboració dels plans de prevenció i en les avaluacions de riscos que hagen de realitzar-se, tot això de conformitat amb la Llei de Prevenció de Riscos Laborals (en endavant LPRL).   
Així mateix, l'empresari haurà de consultar als treballadors, amb caràcter previ, la contractació dels servicis de prevenció.  
En les empreses que compten amb representants dels treballadors, els drets d'informació, consulta i participació seran exercits per estos, sense perjudici dels drets que als treballadors els atribuïx la LPRL.  
Els delegats de prevenció constituïxen la representació autònoma dels treballadors en matèria de salut i seguretat. Atesa la importància que la LPRL. atribuïx a estos delegats i amb l'objectiu que puguen complir amb les funcions que la llei mencionada els encomana disposaran d'un crèdit horari mínim anual de 40 hores per a la seua formació en matèria de prevenció de riscos laborals, sense càrrec al crèdit horari sindical que si és el cas tinguen, ni del previst per a l'exercici de les seues facultats i competències recollides en la LPRL Este temps dedicat a la formació serà considerat a tots els efectes temps de treball i el seu cost mai recaurà sobre els delegats de prevenció. La formació en matèria de prevenció haurà de ser facilitada i costejada pels empresaris i convindran la seua realització amb les organitzacions sindicals.  
Així mateix, els delegats de prevenció disposaran d'un crèdit horari addicional de 15 hores mensuals per al desenvolupament de funcions que la LPRL els encomana. A este nombre d'hores no se li podran computar les que s'utilitzen en aquelles situacions que en la llei es recullen i per a les quals s'habilita un crèdit horari específic.  
Dins dels plans formatius que les empreses han d'escometre anualment i de conformitat amb l'article 19 de la LPRL, cada any s'impartirà a cada u dels treballadors una formació teòrica i pràctica de 10 hores mínimes. El disseny, la duració i els continguts de la dita formació es portarà a terme per la Comissió Sectorial de Formació.  
La formació es facilitarà tant en el moment de la seua contractació, com quan es produïsquen canvis en les seues funcions o s'introduïsquen noves tecnologies o canvis en els equips de treball.  
La formació haurà d'estar centrada específicament en el seu lloc de treball i adaptar-se a l'evolució dels riscos. Haurà d'impartir-se sempre que siga possible dins de la jornada de treball, o si no, en altres hores amb descompte en aquella del temps invertit en esta.  
La Llei de Prevenció de Riscos Laborals i la resta de normativa d'aplicació serà el referent que guie les actuacions de l'empresari en matèria de salut i seguretat i constituiran el mínim necessari d'aplicació amb la finalitat de previndre els riscos laborals i promoure la millora de les condicions de treball.  
Salut laboral i drogodependències  
El consum de drogues implica problemes de salut amb repercussions individuals i col·lectives. L'inici o increment del consum de drogues (fonamentalment alcohol i tabac) en el medi laboral ve en molts casos determinat per condicions de desocupació, precarietat o males condicions de treball. És per això que s'estima convenient incloure en este conveni el següent pla integral en les seues vessants preventiva, assistencial, reinsertiva, participativa, no sancionadora, voluntària i planificada:  
- Preventiva. Es posaran en pràctica mesures educatives, informatives i formatives que motiven la reducció i l'ús inadequat de drogues i promoguen hàbits saludables. Així mateix, es potenciarà la modificació de factors de risc i la millora de les condicions de treball.  
- Assistencial i voluntària. Es facilitarà tractament a aquells treballadors/as que ho sol·liciten voluntàriament. A l'efecte, es realitzaran i aplicaran programes d'assistència específics pels servicis de prevenció.  
- Reinsertiva. L'objectiu fonamental de tota acció és tornar la salut al subjecte i facilitar la reincorporació del treballador o treballadora al seu lloc de treball.  
- No sancionadora. El fet que un treballador o treballadora decidisca acollir-se a un programa de tractament de deshabituació no podrà ser objecte de sanció o acomiadament i se li assegurarà la seua reincorporació immediata al seu lloc de treball.  
- Participativa. Tota iniciativa empresarial relacionada amb la salut laboral i/o drogodependències serà consultada, amb caràcter previ, als representants dels treballadors o si no n'hi ha als treballadors.  
La Comissió Paritària del conveni concretarà les mesures ací exposades en un programa d'actuació que serà d'aplicació.  
CAPÍTOL VI  
Article 27. Jornada i horari de treball  
1. La jornada tindrà caràcter anual de 1.792 hores. La jornada màxima setmanal serà de 40 hores. A partir de l'1 de gener de 2008 la jornada laboral anual màxima serà de 1.784 hores.  
2. Els treballadors i les treballadores tindran dret a un descans mínim setmanal de 2 dies sense interrupció, i tindran com a mínim un cap de setmana lliure (dissabte i diumenge) al mes, a estos efectes, de mutu acord entre l'empresa i els representants dels treballadors i treballadores, es fixaran criteris de rotació entre els treballadors i les treballadores d'un mateix servici.  
3. Els treballadors i les treballadores del servici d'ajuda a domicili amb contracte a temps parcial realitzaran la seua jornada de forma continuada, excepte exprés pacte de les parts o servicis que per estar expressament determinats per l'administració, hagen de realitzar-se en jornada partida.  
Les empreses es comprometen a augmentar les jornades parcials, fins a la jornada màxima setmanal establida en el present conveni, a mesura que vagen sorgint nous servicis; sempre que l'augment de jornada resulte compatible amb la zona geogràfica i l'horari que estiguen realitzant els treballadors i les treballadores, a estos efectes tindran preferència els treballadors i les treballadores amb major antiguitat.  
La prestació del servici d'ajuda a domicili tindrà lloc en horari diürn, i la prestació en dies laborables es realitzarà de dilluns a divendres, a excepció de les jornades establides per a cobrir els servicis dels dissabtes, diumenges i festius, i aquelles establides a fi d'atendre servicis nocturns.  
4. Els treballadors i les treballadores que utilitzen pantalles d'ordinador, amb exposicions de dues o més hores, continuades, i no puguen realitzar menudes interrupcions o alternances amb altres tasques, disposaran d'una pausa de 15 minuts per cada dos hores de treball en estes.  
5. Es considerarà com a temps de treball efectiu el descans de 30 minuts durant la jornada continuada, així com el temps proporcional en aquelles jornades continuades de 6 o més hores.  
6. Tindran totes elles la consideració de treball efectiu, tant les hores que es dediquen a l'assistència als usuaris, com les emprades en desplaçaments entre servicis i les que es destinen a reunions de coordinació i control.  
7. No es podran realitzar mes de nou hores de treball efectiu, llevat que hi haja un mínim de dotze hores entre el final d'una jornada i el començament de la següent, i sempre de mutu acord entre l'empresa i els representants dels treballadors i treballadores.  
8. A causa de la idiosincràsia del centre i a la seua missió de servici continuat les 24 hores del dia, les hores d'excés que hagen de realitzar-se sobre la jornada habitual en funció de la cobertura de les possibles vacants temporals i esporàdiques, tindran de per si la consideració d'hores extres.  
a) També tindran la consideració d'hores extraordinàries, aquelles que considerades en el seu conjunt diari, setmanal, mensual, o anual, excedisquen de la jornada pactada en el present conveni.  
b) La realització de les dites hores extraordinàries serà voluntària per a situacions excepcionals i es pactaran amb els representants dels treballadors i treballadores.  
c) Les dites hores, tant si es compensen de forma horària, com si han de pagar-se, tindran un recàrrec del 75% sobre el valor del salari / hora ordinària.  
Formula del càlcul hora ordinària:   
Salari base (7 dies) + Plus percebuts (7 dies) + Pagues Extres (7 dies) hores setmanals  
e) La seua remuneració s'efectuarà a raó de l'import unitari per a cada categoria a tant alçat fixat pel present conveni.  
f) Les dites hores no podran, en tot cas, superar el límit màxim legal establit per l'ordenament jurídic.  
9. Anualment, i en el primer mes de cada any, s'elaboraran per l'empresa, amb acord previ amb el comité d'empresa, delegats de personal i seccions sindicals, un calendari en què s'establisquen els torns i horaris, i se'n publicarà una còpia en el tauler d'anuncis. A més, trimestralment es realitzaran revisions del còmput d'hores, a fi d'intentar corregir els excessos que s'hagen produït.  
Article 28. Torn fix per raons especials  
El treballador que tinga sota la seua custòdia un menor d'edat amb una minusvalidesa reconeguda per l'organisme competent, tindrà dret a la realització de torn fix en el centre de treball en què realitze les seues funcions.  
La concessió d'estos torns no podrà superar el 20% dels treballadors assignats a cada servici del centre i s'establiran de mutu acord entre l'empresa i els representants dels treballadors.  
Article 29. Vacances  
1. El període de vacances anuals serà retribuït amb l'equivalent al salari base i els altres plus que estiguen percebent.  
2. La duració es fixa en un mes natural, que s'haurà de gaudir de forma continuada, en els mesos de juny, juliol, agost i setembre, llevat de pacte exprés a l'efecte entre l'empresa i els representants, respectant-se sempre els següents criteris:  
a) El règim de torns de vacances s'establirà pel sistema de rotació del personal en el període de vacances. Este sistema serà anual i es realitzarà el primer any per acord, i si no n'hi ha, per mitjà de sorteig entre els treballadors i les treballadores.   
A l'efecte es constituiran els corresponents torns de vacances amb una antelació d'almenys 4 mesos al començament del període de vacances.  
b) L'inici del període de vacances o de gaudi de les festes pagables no pot coincidir amb un dia de descans setmanal, de forma i manera, que en estos casos s'entendran iniciades les vacances l'endemà del descans setmanal. No s'hi inclouran els festius que no siguen diumenge. Si la tornada de les vacances coincidix amb el dia lliure, este haurà de respectar-se i es reiniciarà el treball l'endemà.  
c) Una vegada iniciat el seu gaudi, si es produïx situació d'Incapacitat Temporal (IT) el dit període no s'interromp ni és commutable per nous períodes. Els treballadors, en este cas, tindran dret a les seues percepcions salarials a raó de la totalitat dels seus havers durant la duració de les vacances. Una vegada fixat el període de vacances i abans de començar a gaudir-lo, si es produïx una situació d'accident laboral, es començaran a gaudir en el moment de l'alta, sempre que esta es produïsca durant l'any natural de referència.  
d) Les vacances han de gaudir-se durant l'any natural, no és possible acumular-les a anys següents ni poden ser compensables econòmicament excepte els casos de liquidació per acabament. Per això, siga quina siga la causa, el no gaudi durant l'any natural suposa la pèrdua de les vacances o de la fracció pendent de gaudi.  
e) En aquells casos que no s'haja completat l'any de treball efectiu, tindran dret a la part proporcional, i es computaran per mes sencer les fraccions inferiors a este període.  
3. Quan les vacances no es gaudisquen de forma continuada, la seua duració serà de trenta dies naturals.  
4. Si per necessitats del servici, amb acceptació de l'afectat, o amb sol·lcitud prèvia del treballador o treballadora i amb el coneixement previ dels representants legals, algun treballador o treballadora gaudix les seues vacances fora del període establit, esta situació no afectarà la rotació del torn dels altres treballadors o treballadores que s'hi puguen vore implicats.   
CAPÍTOL VII  
Article 30. Estructura retributiva  
Les retribucions es pagaran mensualment i seran percebudes pel personal com a màxim als cinc dies naturals a l'acabament del mes, amb l'única excepció de les percepcions de còmput superior al mes. L'estructura retributiva del present conveni serà la següent:  
a) Salari base: és la part de la retribució dels treballadors fixada per unitat de temps i en funció del seu grup i categoria professional, amb independència de la remuneració que corresponga per lloc de treball específic o qualsevol altra circumstància i que queden reflectides en la taula salarial del present acord.  
b) Gratificacions extraordinàries: es pagaran dues pagues extraordinàries, amb meritació semestral, la primera amb meritació de l'1 de gener al 30 de juny i pagament abans del dia 20 del mes de juny i la segona amb meritació de l'1 de juliol al 31 de desembre i pagament abans del dia 15 de desembre, equivalents a una mensualitat de salari base.  
Estes dues pagues seran proporcionals si la prestació del servici al venciment dels mesos indicats és inferior a sis mesos. Per acord entre l'empresa i els representants legals dels treballadors, les pagues extraordinàries es podran prorratejar. Si no hi ha representants legals dels treballadors, se sol·licitarà autorització a la comissió paritària.  
c) Plus de nocturnitat: s'establix en la quantitat reflectida en la taula salarial, per nit treballada.  
d) Plus de festius: s'establix en la quantitat reflectida en la taula salarial, per festiu treballat.  
e) Plus de diumenges i festius: els treballadors del servici d'ajuda a domicili que hagen de treballar en diumenge o festiu, percebran les retribucions d'estos dies incrementades en un 50%. S'exceptuen d'este increment els treballadors i les treballadores contractats exclusivament per a prestar servicis en estos dies.  
f) Plus compensatori: S'establix un complement denominat "Plus Compensatori", que es pagarà als treballadors i treballadores que realitzen tasques en diumenges en aquelles empreses que a l'entrada en vigor del present conveni estiguen pagant algun complement per esta circumstància. La seua quantia queda recollida en la taula salarial del present conveni  
g) Plus de major responsabilitat: quan algun treballador o treballadora exercisca tasques de coordinació dins del seu grup professional se li retribuirà amb un plus del 5% del seu salari base.  
h) Plus d'Assistència: s'establix segons les taules. Té caràcter mensual incloent-hi vacances. Este plus sofrirà una minoració del 25% del seu import mensual en cas de no assistència al lloc de treball d'un dia al mes, d'un 50% en el cas de no assistència al lloc de treball de dos dies al mes i d'un 75% en el cas de no assistència al lloc de treball de tres o més dies al mes. Estes minoracions no tindran efecte en els supòsits en què la no assistència al lloc de treball siga per causes degudes a incapacitat temporal derivada de malaltia greu o que comporte internament hospitalari, accident laboral o malaltia professional i la concessió d'algun dels permisos regulats per la legislació i el present conveni.  
Article 31. Complement Personal de Garantia  
Els treballadors i les treballadores que estiguen percebent alguna quantitat com a CPG, no voran disminuït ni incrementat el seu import per l'aplicació del present conveni.  
Article 32. Retribucions en cas d'Incapacitat Temporal  
S'establix un salari de compensació la quantia del qual serà la necessària per a aconseguir el 100% en casos d'Incapacitat Temporal causada per accident laboral o malaltia professional.  
Article 33. Despeses de desplaçaments i comunicacions telefòniques  
1. Quan per a la realització del servici resulte necessària la utilització de mitjans de transport, les despeses de desplaçament dels treballadors i treballadores seran a càrrec l'empresa, de qualsevol de les formes següents:  
a) Fent-se càrrec de l'import del transport en mitjans públics (autobús, taxi, etc.).  
b) Facilitant el transport en vehicle de l'empresa  
c) Pagant 0,19 euros per quilòmetre si el treballador es desplaça amb el seu propi vehicle El preu de km/h serà incrementat en la mateixa quantitat, que en cada moment l'ordre EHA/3771/2005, de 2 de desembre, establisca, o una altra que la substituïsca.  
Aquells desplaçaments que tinguen lloc des de la seu de l'empresa al primer domicili de l'usuari i de l'últim domicili de l'usuari a la seu de l'empresa, seran considerats despeses de desplaçament sempre que els treballadors estiguen obligats a utilitzar el vehicle propi dins de la jornada laboral.  
2. En els casos que en els desplaçaments realitzats en l'exercici de les funcions laborals dels treballadors, s'haja de fer algun dinar o sopar, o pernoctar fora del domicili del centre de treball, l'empresa es farà càrrec de les despeses avançant els diners necessaris per a això, i el personal, posteriorment, haurà de justificar les despeses amb la presentació de les factures corresponents.  
3. Així mateix, en el servici d'ajuda a domicili, l'empresa negociarà amb els representants dels treballadors, la forma de reintegrar les despeses en telefonades que el treballador haja de realitzar per a comunicar qualsevol tipus d'incidències dins de l'exercici del seu treball.  
Article 34. Subvenció del permís de conduir  
Es pagarà el 100% per a l'obtenció del permís de conduir sempre que siga l'empresa la que ho sol·licite als treballadors i treballadores o estiga obligada per imperatius legals, així com les despeses derivades de la renovació dels permisos de conduir que siguen imprescindibles per a la seua labor professional.  
Article 35. Bestretes salarials  
Es concediran bestretes, per una sola vegada a l'any, de fins al 50% del salari base mensual. Per a la concessió de bestretes superiors a la xifra indicada, serà necessari l'acord entre l'empresa i el treballador o la treballadora, tant en la quantia com en el termini de devolució.  
Article 36. Clàusula de desvinculació  
Les empreses que acrediten que el compliment de les condicions econòmiques establides en el present conveni les portaria inevitablement al tancament definitiu de l'empresa, podran quedar exemptes del seu compliment, si bé quedaran obligades a incrementar les retribucions dels seus treballadors i treballadores en el percentatge que la Comissió Paritària determine per a cada cas.  
A l'efecte de poder acollir-se a l'exempció establida en el punt anterior, serà necessari que les empreses ho sol·liciten i acrediten davant de la Comissió Paritària, de forma fefaent, en el termini de tres mesos des de la publicació del conveni, que l'aplicació de les condicions econòmiques establides en este, les durien al tancament definitiu de la seua activitat. I només en el cas que la Comissió Paritària estime que el compliment de les dites condicions econòmiques siga la causa directa del tancament de l'empresa, podran estes deixar d'aplicar-les.  
A partir de la data de la sol·licitud de desvinculació per part de les empreses afectades, s'establix un període màxim de tres mesos per a la resolució.  
A l'efecte de constatar la impossibilitat d'aplicar les condicions econòmiques establides en el present conveni, les empreses hauran d'aportar a la Comissió Paritària, tota aquella documentació que els siga requerida per esta per a conéixer la seua situació econòmica real. En el cas de no aportar la documentació que es requerix, la Comissió Paritària, no autoritzarà les empreses sol·licitants a quedar exemptes del compliment de les condicions econòmiques pactades en el present conveni.  
La Comissió Paritària prendrà els seus acords, pel que fa al que regula la present disposició per unanimitat i tindrà la facultat, si ho estima necessari, de demanar informes pericials a l'efecte de prendre la decisió que pertoque.  
Els membres de la Comissió Paritària, fixaran la duració de l'aplicació d'esta clàusula de desvinculació a les empreses que hagen sol·licitat la seua aplicació.  
Els membres de la Comissió Paritària demanaran informació de la marxa de l'aplicació d'esta clàusula, durant el període de vigència del present conveni.  
Article 37. Dies festius  
Els dies festius del calendari laboral oficial, així com els que es regulen o puguen regular-se per normativa ministerial, autonòmica, municipal o conveni, quan el treballador els treballe, a més del gaudi del dia de descans en una altra data, seran compensats amb la quantia econòmica reflectida en l'article 30, apartat d) del present conveni i amb dues hores de descans que es gaudiran de mutu acord entre l'empresa i els treballadors o treballadores. De la compensació econòmica i del descans de dues hores, estan exempts els treballadors del servici d'ajuda a domicili que tenen regulada la seua percepció en l'article 30 apartat e).  
Article 38. Rebuts de salaris  
És ineludible que s'estenguen els rebuts de salaris justificatius d'estos, així com es fa patent l'obligatorietat per part dels treballadors de firmar-los i recollir-los. En cas de pagament per mitjà de transferència bancària, l'ingrés en el compte del treballador o treballadora, servirà de justificant del pagament, però no substituirà l'obligació de lliurament l rebut de salaris.  
La firma dels treballadors només suposarà l'acreditació de la recepció de les quantitats assenyalades, sense tindre efectes alliberadors.   
Els dits rebuts, degudament autoritzats, hauran de contindre perfectament desglossats i especificats tots els conceptes salarials, així com les hores realitzades, les retencions, cotitzacions, tributacions i les seues bases de càlcul.  
Per a fer efectius els dits abonaments s'usarà qualsevol dels sistemes legalment autoritzats, a judici i arbitri de l'empresa (xecs, transferències, etc.)  
CAPÍTOL VIII  
Article 39. Llicències retribuïdes   
1. Els treballadors i les treballadores, amb avís i justificació previs i llevat del cas d'urgència justificada, podran absentar-se del treball amb dret a remuneració, per algun dels motius i pel temps següent:  
A) Quinze dies naturals en cas de matrimoni o decisió formal adoptada per la parella per a viure en comú. No es podrà reincidir en el gaudi del permís per este concepte fins a passats 5 anys en l'empadronament comú i no podran ser absorbits pel període de vacances en cas de coincidència.  
B) Tres dies naturals en els casos de naixement, adopció o acolliment preadoptiu o permanent de fill, el pare tindrà dret a tres dies naturals a partir del fet causant, més els tretze dies recollits en la Llei Orgànica 3/07, de 22 de març, per a la igualtat efectiva de dones i homes, en els termes que establix la llei d'igualtat.  
C) Tres dies naturals en els casos de naixement o adopció de fill de parents fins al segon grau de consanguinitat o afinitat. En el cas que el treballador o treballadora necessite fer un desplaçament, o per causa realment justificada, el termini es vorà ampliat a cinc dies. Podran ampliar-se estos dies descomptant de les vacances, amb sol·licitud prèvia del treballador o treballadora.  
D) Tres dies naturals en els casos de malaltia greu, hospitalització clínica, o domiciliària degudament acreditada, o intervenció quirúrgica amb hospitalització o sense, que necessite repòs domiciliari de parents fins al al segon grau de consanguinitat o afinitat. En el cas que el treballador o treballadora necessite fer un desplaçament o per causa realment justificada, el termini es vorà ampliat a cinc dies. Podran ampliar-se estos dies descomptant de les vacances, amb sol·licitud prèvia del treballador o treballadora.  
E) Tres dies naturals en els casos de mort de parents fins al al segon grau de consanguinitat o afinitat. A partir de l'endemà del coneixement de la defunció, amb l'única excepció que el treballador sol·licite gaudir d'esta llicència retribuïda des del mateix dia en què ocorre, previ a l'inici de la jornada laboral. En el cas que el treballador o treballadora necessite fer un desplaçament o per causa realment justificada, el termini es vorà ampliat a cinc dies. Podran ampliar-se estos dies descomptant de les vacances, amb sol·licitud prèvia del treballador o treballadora  
F) Un dia per trasllat del domicili habitual.  
G) Pel temps indispensable, per al compliment d'un deure inexcusable de caràcter públic i personal.  
Als efectes del conveni es consideren deures inexcusables de caràcter públics i personal, entre altres els següents:  
1. Expedició i renovació del DNI, carnet de conduir, passaport i certificats, i registres d'organismes oficials, etc.  
2. Citacions de jutjat, comissaries, delegació de govern i els derivats d'una consulta electoral.  
H) Exercici de càrrec públic de representació. Quan el compliment del deure referit supose la impossibilitat de prestació del treball degut en més del 20 per 100 de les hores laborals en un període de tres mesos, l'empresa podrà passar al treballador o treballadora afectat a la situació d'excedència regulada en l'article 44 del present conveni.  
I) El temps imprescindible per a assistir a consulta mèdica, el treballador i la treballadora, o els seus fills menors d'edat, sempre que siga en el sistema públic sanitari o centres concertats amb este.  
J) Als permisos necessaris per a concórrer a exàmens quan curse amb regularitat estudis per a la consecució de títols oficials acadèmics o professionals, tenint en compte que d'estos permisos únicament seran retribuïts els corresponents a exàmens eliminatoris. Els treballadors i treballadores gaudiran d'este permís el dia natural que tinga l'examen, si presta els seus servicis en jornada diürna o vespertina. Si el personal treballa de nit, el permís el gaudirà la nit anterior a l'examen.  
K) El dia de la cerimònia de matrimoni de familiars fins al tercer grau de consanguinitat o afinitat.  
L) Les treballadores embarassades tindran dret a absentar-se del treball, amb dret a remuneració, per a la realització d'exàmens prenatals i tècniques de preparació al part, i l'assistència a tractaments de fecundació assistida que hagen de realitzar-se dins de la jornada de treball sempre que siga en el sistema públic sanitari o centres concertats amb este, amb avís previ a l'empresa i justificació de la necessitat de fer-los dins de la jornada de treball.  
M) Totes les llicències i permisos que siguen de dies complets comprendran el total de la jornada laboral siga quina siga esta.  
N) Els treballadors i les treballadores afectats per este conveni gaudiran d'un dia de lliure disposició, que no serà acumulable als festius o vacances, i que s'haurà de comunicar amb deu dies d'antelació a l'empresa, excepte en casos d'urgent necessitat. Només se substituirà en aquells dies d'assumptes propis dels treballadors que pertanyen a servicis col·lectius que suposen ultrapassar els límits establits com a mínims en els plecs de gestió corresponents.  
A partir de l'1 de gener de 2009 seran dos els dies de lliure disposició.  
Quan es necessite llicència i/o permís de qualsevol tipus, i s'estiga treballant en període nocturn, el personal podrà optar per la nit anterior o posterior.  
Article 40. Llicències no retribuïdes  
1. Qui per raons de guarda legal tinga a la seu atenció directa algun menor de vuit anys o un disminuït físic o psíquic que no exercisca una altra activitat retribuïda, tindrà dret a una reducció de jornada de treball, amb la disminució proporcional del salari entre, almenys, un terç i un màxim de la meitat de la duració d'aquella.  
2. Llicència per assumptes propis: fins a tres mesos a l'any, no coincident amb els mesos de juliol, agost i setembre, sol·licitat amb una antelació de 20 dies, excepte casos d'urgent necessitat. Este permís suposa la suspensió temporal del contracte de treball pel temps que dure.  
3. El temps imprescindible per a l'assistència a l'enterrament de familiars de tercer i quart grau de consanguinitat o afinant, que es pot ampliar per un màxim de tres dies quan per a això calga que el treballador o la treballadora es desplace fora de l'àmbit de la seua província de residència. En cas d'abandó, separació o divorci, el treballador o la treballadora tindrà dret a una llicència de fins a 15 dies naturals.   
Article 41. Pauses i reducció de jornada per lactància  
El treballador o la treballadora tindrà dret a una pausa d'una hora en el seu treball, que podran dividir en dues fraccions de mitja hora quan la destinen a la lactància del seu fill menor de nou mesos. Es podrà substituir la pausa o interrupció de la jornada per una reducció de la jornada normal de mitja hora que, a la seua opció, la podrà aplicar al principi o a l'acabament d'esta.  
La dita pausa o reducció serà retribuïda i en el cas de lactància artificial pot ser sol·licitada per qualsevol dels cònjuges, si bé l'opció només pot ser exercida per un d'ells en el cas que ambdós treballen en la mateixa empresa.  
La treballadors, per la seua voluntat, podrà substituir este dret de reduir la jornada per una acumulació de la reducció mencionada en jornades completes pel període que li reste fins que el fill tinga nou mesos.  
L'opció entre l'un o l'altre règim se sol·licitarà 7 dies abans de l'acabament del permís maternal i una vegada sol·licitat no es podrà variar el règim elegit. En cas de no exercir cap opció s'entendrà que opta per la reducció de jornada d'una hora.  
Este permís podrà ser gaudit indistintament per la mare o el pare, si bé l'opció només pot ser exercida per un d'ells en cas que tots dos treballen en el mateix centre de treball.   
Article 42. Interrupció de l'embaràs  
En el cas d'interrupció de l'embaràs, la treballadora tindrà dret a tres dies naturals i consecutius a partir del fet causant, sempre que no es trobe en incapacitat temporal.  
El treballador la cònjuge o equivalent del qual realitze la dita interrupció disposarà d'un dia.   
Article 43. Excedència voluntària  
Els treballadors i les treballadores que acrediten almenys un any d'antiguitat en l'empresa podran sol·licitar una excedència voluntària per un període no inferior a quatre mesos ni superior a cinc anys.  
L'excedència s'entendrà concedida sense dret a cap retribució i el dit període no computarà a efectes d'antiguitat.  
La dita excedència se sol·licitarà sempre per escrit amb una antelació d'almenys trenta dies a la data del seu inici, a no ser per casos demostrables d'urgent necessitat, i haurà de rebre contestació també escrita per part de l'empresa en el termini de cinc dies.  
Si durant la situació d'excedència la seua vacant ha sigut coberta per un suplent, este cedirà en la seua comesa i acabarà la seua relació laboral en el moment de la reincorporació del titular.  
El treballador o la treballadora acollit a una excedència voluntària no podrà optar a una nova fins que haja transcorregut un any de treball efectiu, després d'esgotada l'anterior.  
Article 44. Excedència forçosa  
L'excedència forçosa donarà dret a la conservació del lloc de treball i al còmput de l'antiguitat. Es concedirà per la designació o elecció d'un càrrec públic.  
Article 45. Excedència forçosa per a l'exercici de funcions sindicals   
El treballador o treballadora que siga elegit per a un càrrec sindical, d'àmbit local o superior, podrà així mateix sol·licitar una excedència especial per tot el temps que dure el seu nomenament, amb reincorporació automàtica al seu lloc de treball una vegada que finalitze esta.  
Article 46. Excedències especials  
a) Per maternitat  
El treballador o la treballadora, al naixement de cada un dels fills o en el moment de l'adopció legal, tindran dret a una excedència especial que tindrà una duració màxima de fins a cincs anys, que serà de fins a vuit en el cas de fills que siguen disminuïts físics o psíquics, i que començarà:  
a) En la treballadora, a partir que finalitze el descans obligatori per maternitat o en el moment en què s'efectue l'adopció.  
b) En el treballador, a partir de la data de naixement, o en el moment en què s'efectue l'adopció. El naixement o l'adopció de nous fills generarà el dret a futures i successives excedències, que en tot cas donaran fi a l'anterior.  
L'excedència s'entén assimilada a excedència forçosa amb dret al reingrés automàtic una vegada transcorreguda; no serà retribuïda, si bé sols es computarà el primer any a efectes d'antiguitat, seguint la normativa indicada per al seu reingrés.  
Esta opció només pot exercir-se per un dels pares o progenitors en el cas que ambdós treballen en la mateixa empresa.  
b) Per atenció a familiars  
Es concediran d'acord amb la legislació vigent, especialment la Llei 39/99 de Conciliació de la Vida Laboral i Familiar i la Llei 3/2007, per a la igualtat efectiva de dones i homes.  
Article 47. Reincorporació per fi d'excedència  
Com a norma comú a totes les situacions d'excedència recollides, si el treballador o treballador vol reincorporar-se a l'empresa després d'esgotar el període objecte de l'excedència, podrà efectuar-ho en el termini de trenta dies abans que acabe el dit període, per mitjà d'un preavís per escrit d'almenys set dies d'antelació a la data en què sol·licite incorporar-s'hi. En cas contrari, s'entendrà de forma expressa que renuncia al seu dret i causarà baixa definitiva en l'empresa.  
Si durant el temps d'excedència la vacant ha sigut coberta per un suplent, este cedirà en la seua comesa i acabarà la seua relació laboral en el moment de la reincorporació del titular.  
Article 48. Roba de treball  
Les empreses estan obligades a facilitar dos uniformes complets a l'any en funció del lloc de treball (pijama, bata, davantal, calçat, etc.) a tots els treballadors i treballadores. Estos estan obligats a usar, durant la realització del seu treball, la roba facilitada per l'empresa, i a tindre'n cura i tornar-la quan acabe la relació laboral.   
La neteja de la roba dels treballadors i treballadores d'atenció directa a usuaris de residències, serà realitzada per l'empresa en la mateixa residència.  
Article 49. Assetjament sexual  
De conformitat amb la Recomanació i el Codi de Conducta relatiu a la protecció de la dignitat de la dona i de l'home en el treball, de 27/11/91, núm. 92/131 CEE, l'empresa es compromet, d'acord amb els sindicats, a actuar enfront de l'assetjament sexual, tant en l'àmbit preventiu com sancionador, publicant una declaració sobre este tipus de comportaments en el centre de treball, sancionant-los com falta molt greu i establint un procediment per a la presentació de queixes, que garantisca la immunitat de la víctima i la informació dels drets de les treballadores i dels treballadors.  
Article 50. Assegurances  
L'empresa contractarà una assegurança complementària per a cobrir les contingències per accident laboral o malaltia professional en les quanties següents:  
1r. Assegurança cobertura per mort:  
accident: mínim de 6.010,12 euros.  
2n. Invalidesa permanent.  
accident: mínim 12.020,24 euros.  
La falta de contractació d'estes assegurances implica l'assumpció per l'empresa, de la cobertura dels riscos mencionats, així com de les quantitats que s'especifiquen.  
Article 51. Drets sindicals  
Els comités d'empresa, els delegats de personal i les seccions sindicals, tindran entre altres els següents drets i funcions:  
a) Ser informat, prèviament, de totes les sancions imposades en el seu centre de treball per faltes lleus, greus i molt greus.  
b) Conéixer, trimestralment almenys, les estadístiques sobre l'índex d'absentisme i les seues causes, els accidents de treball i les malalties professionals i les seues conseqüències, els índexs de sinistres, els estudis periòdics o especials del medi ambient laboral i els mecanismes de prevenció que s'utilitzen.  
c) De vigilància en el compliment de les normes vigents en matèria laboral, de Seguretat Social i ocupació, i també la resta dels pactes, condicions i usos de l'empresari en vigor, i formular si és necessari les accions legals pertinents davant de l'empresari i els organismes o tribunals competents.  
d) De vigilància i control de les condicions de Salut Laboral en l'exercici del treball en l'empresa amb les particularitats que preveu en este sentit l'article 19 de l'Estatut dels Treballadors i el que recull el present conveni.  
e) Els sindicats amb representació, poden acumular les hores disponibles per cada un dels distints membres del comité d'empresa, delegats de personal i delegats sindicals en un o diversos components, indistintament, sense ultrapassar el màxim total, i podran quedar relevats del treball sense perjudici del seu salari i complements inherents al seu lloc i horari que exercia, amb l'única obligació de comunicar-ho a l'empresa almenys amb 48 hores d'antelació.  
f) Els treballadors i les treballadores que siguen designats per a la negociació del conveni, disposaran durant el període de temps que duren les dites negociacions, dels permisos retribuïts que siguen necessaris. Per a la utilització d'este dret preavisaran amb una antelació de 48 hores al seu cap immediat superior. Estes hores seran amb independència de les que puguen tindre assignades com a representants sindicals.   
g) Es disposarà, en tots els centres de treball, de taules d'anuncis sindicals, de dimensions suficients i col·locats en lloc visible, un per a la informació del comité d'empresa i/o delegats de personal i un altre per a cada una de les seccions sindicals. La seua instal·lació serà duta a terme per l'empresa, d'acord amb els representants dels treballadors i treballadores. Serà responsabilitat dels representants sindicals, la col·locació en els taulers d'anuncis d'aquells avisos i comunicacions que calga efectuar i es creen pertinents.  
h) A fi de no causar cap perjudici als treballadors i treballadores i al servici, l'empresa està obligada a substituir el personal que per motiu de la seua representació sindical s'haja d'absentar del seu lloc de treball habitual, quan això puga suposar una sobrecàrrega de tasques a la resta de personal.  
Garanties dels representants del personal  
A més de les garanties previstes en els apartats a), b), c) i d) de l'article 63 de l'Estatut dels Treballadors, els representants del personal disposaran d'un crèdit d'hores mensuals retribuïdes d'acord amb la següent escala:  
De 0 a 50 treballadors: 16 hores.  
De 51 a 100 treballadors: 17 hores.  
De 101 a 250 treballadors: 22 hores.  
De 251 a 500 treballadors: 30 hores.  
De 501 a 770 treballadors: 35 hores.  
De 751 endavant: 40 hores.  
L'empresa facilitarà als comités d'empresa, delegats de personal i seccions sindicals els locals i els mitjans materials que s'estimen necessaris per al degut compliment de les seus funcions.  
Seccions sindicals  
Les empreses respectaran els drets de tot el personal a sindicar-se lliurement. Permetran que el personal afiliat a un sindicat puga realitzar reunions, arreplegar quotes i distribuir informació sindical fora de les hores de treball sense pertorbar l'activitat normal. La relació laboral de qualsevol treballador o treballadora no serà condicionada pel fet d'estar o no afiliat a algun sindicat, ni a causa del desenvolupament de la seua activitat sindical.  
Els sindicats o les confederacions podran establir seccions sindicals en els centres de treball o agrupacions provincials, entenent-se que tenen esta consideració els que figuren com a tals en els processos electorals. La representació de la secció sindical serà exercida pels delegats sindicals.  
Les secciones sindicals tindran dret almenys a un delegat sindical a partir del 10% dels vots obtinguts en les eleccions sindicals o mitjançant la demostració de posseir el 10% dels treballadors i treballadores afiliats sobre el total de la plantilla del centre, tot això d'acord amb el barem següent:  
De 25 a 100 treballadors: 1 delegat sindical.  
De 101 a 200 treballadors: 2 delegats sindicals.  
Estos delegats sindicals gaudiran dels mateixos drets i garanties que els comités d'empresa o delegats de personal, a excepció del crèdit horari.  
En les empreses de més de 200 treballadors i treballadores es podran constituir seccions sindicals que tindran un delegat sindical, el qual gaudirà dels mateixos drets i garanties que els comités d'empresa o delegats de personal i disposarà d'un crèdit horari mensual per a l'exercici de les seues funciones de 22 hores. La funció dels delegats sindicals serà la de defendre els interessos del sindicat o confederació a què representa i dels seus afiliats en el centre de treball, i servir d'instrument de comunicació entre el seu sindicat o confederació i l'empresa, d'acord amb les funcions reflectides en la Llei 11/1985, de Llibertat Sindical. A requeriment del sindicat, l'empresa descomptarà en la nòmina mensual dels treballadors i treballadores l'import de la quota sindical corresponent, amb l'autorització prèvia del treballador o treballadora afiliat.  
Les empreses i les organitzacions sindicals més representatives podran acordar sistemes que permeten la realització de les tasques sindicals a favor d'un determinat nombre de treballadors i treballadores que pertanguen a alguna de les organitzacions mencionades.  
Assemblees  
Els delegats de personal, comités d'empresa, seccions sindicals o el 20 per cent del total de la plantilla, en aquells centres de treball de més de 50 treballadors i treballadores i el 30 per cent en els de menys de 50 treballadors i treballadores, podran convocar reunions amb un mínim d'antelació de 24 hores, amb comunicació prèvia a l'empresa. Es podran realitzar assemblees denominades urgents, quan així ho estimen els comités d'empresa, els delegats de personal o les seccions sindicals, per divergències greus en negociacions col·lectives o a la vista de qualsevol esdeveniment important que afecte la totalitat dels treballadors i treballadores, amb preavís de 2 hores d'antelació.  
CAPÍTOL IX  
Article 52. Règim disciplinari  
Els treballadors i les treballadores podran ser sancionats per les empreses, en virtut d'incompliments laborals, d'acord amb la graduació de faltes i sancions següents:  
a) Faltes lleus.  
1. El retard i la negligència en el compliment de les seues funcions, així com la indeguda utilització dels locals, materials o documents de l'empresa, llevat que per la seua manifesta gravetat, puga ser considerada com a falta greu.  
2. L'absència de comunicació amb la deguda antelació de la falta d'assistència al treball per causa justificada, llevat que es prove la impossibilitat de fer-ho  
3. Les faltes repetides de puntualitat sense causa justificada de tres a cinc al mes.  
b) Faltes greus.  
1. La falta de disciplina en el treball.  
2. La falta d'assistència al lloc de treball sense causa justificada.  
3. Les faltes repetides de puntualitat sense causa justificada durant més de cinc dies i menys de deu al mes.  
4. L'abandó del lloc de treball sense causa justificada.  
5. La reincidència en la comissió d'una falta lleu encara que siga de diferent naturalesa dins d'un mateix trimestre, sempre que es produïsca sanció per eixe motiu.  
6. La falta del respecte degut als usuaris, companys de treball de qualsevol categoria, així com als familiars i acompanyants de qualsevol d'ells i les d'abús d'autoritat, o a qualsevol altra persona que es relaciona amb l'empresa.  
c) Faltes molt greus.  
1. Donar a conéixer el procés patològic i la intimitat del resident.  
2. El frau, la deslleialtat i l'abús de confiança en les gestions encomanades i qualsevol conducta constitutiva de delicte dolós.  
3. La falta d'assistència al treball no justificada durant més de tres dies al mes.  
4. Les faltes reiterades de puntualitat no justificades durant mes de 10 dies al mes, o durant mes de 30 dies en el trimestre.  
5. Els maltractaments de paraula, obra, psíquics o morals, infringuts als residents, usuaris, companys de treball de qualsevol categoria, així com als familiars i acompanyants de qualsevol d'ells, o a qualsevol altra persona que es relaciona amb l'empresa.  
6. L'obtenció de beneficis econòmics o en espècie dels usuaris del centre.  
7. Apropiar-se d'objectes, documents, material, etc. dels usuaris, del centre o del personal.  
8. La negligència en l'administració de la medicació.  
9. L'assetjament sexual.  
10. La competència deslleial, en el sentit de promoure, induir o suggerir a familiars el canvi de residència, així com la derivació de residents al mateix domicili del personal o de particulars i igualment fer públiques les dades personals i/o telèfons dels residents o familiars a persones alienes a la residència o personal autoritzat en el servici d'ajuda a domicili.  
11. L'obstaculització a l'exercici de les llibertats públiques i dels drets sindicals.  
Sancions  
Les sancions que podran imposar-se en funció de la qualificació de les faltes seran les següents:  
Per faltes lleus:  
- Amonestació per escrit.  
- Suspensió d'ocupació i sou fins a tres dies.  
- Descompte proporcional de les retribucions corresponents al temps real deixat de treballar per faltes d'assistència o puntualitat no justificades.  
Per faltes greus:  
- Suspensió d'ocupació i sou de tres dies a un mes.  
- Descompte proporcional de les retribucions corresponents al temps real deixat de treballar per faltes d'assistència o puntualitat no justificades.  
Per faltes molt greus:  
- Suspensió d'ocupació i sou d'1 a 3 mesos.  
- Acomiadament.  
Article 53. Tramitació i prescripció  
Les sancions es comunicaran motivadament i per escrit a l'interessat perquè en prenga coneixement i efectes, i es notificarà al comité d'empresa o delegats de personal i a la secció sindical a què pertanga l'afectat.  
Per a la imposició de sancions per falta molt greu serà preceptiva la instrucció d'expedient sumari. Este expedient s'incoarà amb coneixement previ de la infracció, i s'enviarà a l'interessat plec de càrrecs amb exposició succinta dels fets suposadament constitutius de falta. Este expedient es traslladarà al comité d'empresa o delegats de personal i la secció sindical a què pertanga l'afectat, perquè ambdues parts i en el termini de cinc dies puguen manifestar a l'empresa el que consideren convenient per a l'esclariment dels fets. Una vegada transcorregut el dit termini i encara que el comité, els delegats, la secció sindical, el treballador o la treballadora o ambdós no hagen fet ús del dret que se'ls concedix a formular al·legacions, es procedirà a imposar al treballador o treballadora la sanció que es crega oportuna, d'acord amb la gravetat de la falta i allò que s'ha estipulat pel present conveni.  
És absolutament indispensable la tramitació d'expedient contradictori per a la imposició de sancions, siga quina siga la seua gravetat, quan es tracte de membres del comité d'empresa, delegats de personal o membres amb càrrecs de responsabilitat de les seccions sindicals, tant si es troben en actiu dels seus càrrecs sindicals com si encara es troben en el període reglamentari de garanties.  
Les faltes lleus prescriuran als deu dies, les greus als vint i les molt greus als seixanta, a partir de la data en la qual es té coneixement i en tot cas als sis mesos d'haver-se comés.  
Article 54. infraccions de l'empresa  
Són infraccions laborals de l'empresa les accions o omissions contràries a les disposicions legals en matèria de treball, al conveni col·lectiu i la resta de normes d'aplicació.  
Se sancionarà l'obstaculització a l'exercici de les llibertats públiques i dels drets fonamentals.  
Es tramitaran d'acord amb la normativa vigent.  
CAPÍTOL X  
Servici d'Ajuda a Domicili  
El Servici d'Ajuda a Domicili, és un programa individualitzat, de caràcter preventiu, educatiu, assistencial i rehabilitador, en el qual s'articulen un conjunt de servicis i tècniques d'intervenció professionals consistents en atenció personal, domèstica, de suport psicosocial, familiar, convivencial, de relacions amb l'entorn, i altres, prestats en el domicili d'aquelles persones la independència funcional de les quals es troba limitada, o que travessen una situació que causa la seua dependència en algun grau.  
Article 55. Desenvolupament del treball de l'auxiliar d'ajuda a domicili  
L'auxiliar d'ajuda a domicili desenvoluparà el treball d'atenció directa en el domicili, en funció de la informació sobre les tasques o activitats descrites en la seua programació, i esta informació ha d'estar basada en el Pla d'atenció derivat de la valoració i avaluació de la persona usuària.   
Article 56. Requisits per a la prestació del servici  
Tenint en compte la normativa vigent sobre prevenció de riscos laborals, no es podrà prestar el servici d'atenció a domicili quan s'haja detectat l'existència de riscos que afecten greument la seguretat i/o salut dels treballadors que han de prestar el servici, com els que s'indiquen a continuació:  
Vivendes amb risc d'afonament.  
Vivendes insalubres (Ex. plagues, infestacions,...) persones amb patologies que impliquen comportaments que puguen posar en situació de greu risc la seguretat i/o salut dels que presten el servici.  
Altres situacions d'especial risc (exemple: animals de companyia lliures de paràsits i degudament vacunats i empadronats)  
L'inici o reinici de la prestació del servici no es realitzarà fins que existisca el preceptiu informe de l'administració corresponent.  
Article 57. Centre de treball de l'auxiliar d'ajuda a domicili  
Als efectes oportuns el centre de treball de l'auxiliar del SAD seran els distints domicilis dels usuaris.  
Article 58. Condicions de treballs de l'auxiliar d'ajuda a domicili  
a. A cada treballador/a se li informarà adequadament a l'inici del servici de les característiques d'este i de les prestacions que ha de realitzar en este.  
b. Formació teòrica i pràctica suficient i adequada, en matèria de PRL, tant en el moment de la seua contractació, com quan es produïsquen canvis en les funcions que s'exercisquen.  
c. Les mobilitzacions i transferències dels usuaris, així com les dutxes de persones dependents per a caminar, es realitzaran conforme a les disposicions sobre seguretat i salut en el treball. En cas de discrepància, el Comité de seguretat i salut o delegats de prevenció junt amb l'empresa, emetran un informe respecte d'això.  
d. Referent a la realització de compres als usuaris, a la càrrega i desplaçament de materials pesats i tot allò que supose un esforç físic important al treballador, s'establix com a recomanació, en condicions ideals de manipulació manual, els 25 kg. No obstant això, si la població exposada són dones, treballadors joves o majors, no s'hauran de manejar càrregues superiors a 15 kg. En cas de discrepància, el Comité de seguretat i salut o delegats de prevenció junt amb l'empresa, emetran un informe respecte d'això, basats en el RD 487/1997 de 14 d'abril sobre disposicions mínimes de seguretat i salut relatives a la manipulació manual que comporten riscos, en particular dorsolumbares per als treballadors.  
e. Els treballadors hauran de previndre el risc per caigudes evitant pujar en objectes que no reunisquen les degudes condicions de seguretat.  
f. Quan sorgisca un problema greu entre el treballador/a i l'usuari, el treballador/a podrà sol·licitar la intervenció de la seua coordinadora i si és el cas d'un membre del comité d'empresa o delegat de personal, per a la solució del problema. Però sempre s'informarà als representants legals dels treballadors per part de l'empresa. Esta intervenció es realitzarà sempre en la seu de l'empresa.  
g. Així mateix, s'informarà als treballadors i les treballadores de totes les condicions individualitzades de cada servici que puguen derivar en situacions greus, com malalties psiquiàtriques, maltractaments, amenaces, etc.  
h. Cautelarment, no es realitzaran servicis a persones que hagen posat en perill la integritat física dels/es treballadors/es, sempre que es demostre fefaentment.  
i. En el supòsit que persistisca el perill de la integritat física, i el servici s'haja de realitzar per raons socials, i fins que es trobe una solució definitiva, s'hauran d'adoptar les mesures de prevenció que siguen necessàries, i el servici el prestaran almenys dos auxiliars.  
j. A fi de salvaguardar el dret a la salut dels treballadors i de les treballadores que presten els seus servicis a usuaris que patisquen malalties infectocontagioses que suposen greu perill per a la salut, l'empresa, amb fonament en la informació que li siga facilitada per l'empresa contractant, informarà al treballador/a de les mesures preventives que caldrà observar per a evitar qualsevol risc de contagi al treballador/a. De la informació globalitzada d'estos es donarà compte als delegats de prevenció i al Comité de Salut Laboral. Els treballadors i les treballadores s'assignats a estos servicis tindran revisions mediques específiques i amb una periodicitat adequada al risc existent.  
k. En el cas que en els domicilis dels usuaris hi haja animals de companyia, el responsable d'atendre'l és l'usuari (alimentació, higiene, passeig, neteja dels excrements, etc.). A més s'hauran d'adoptar les mesures necessàries perquè no es pose en perill l'auxiliar (subjecció de l'animal, boç, etc.).  
l. L'empresa ha degarantir que, durant tot l'horari dels servicis, comptarà amb personal responsable de l'entitat per a l'assessorament del personal d'atenció directa i, si és el cas, presa de decisions en relació amb les incidències que puguen presentar-se al professional en la prestació del servici directe a la persona usuària.  
m. Sempre que, per exigència del titular del servici, l'auxiliar de SAD haja de portar les claus del domicili de l'usuari, l'empresa disposarà d'un registre d'entrada i eixida d'estes. En qualsevol cas la responsabilitat serà de l'empresa.  
Article 59. Activitats que s'exclouen del servici (per a auxiliar de SAD)   
Servicis d'atenció personal  
Donar alimentació per sondes.  
Posar i llevar sondes.  
Cures d'infermeria.  
Posar injectables.  
Canvi de material de traqueotomia.  
Exercicis de fisioteràpia  
I en general, totes aquelles tasques de caràcter exclusivament sanitari que requerisquen una especialització.  
Subministrar medicaments no pautats per facultatiu.   
Tallar ungles de peus o mans i afaitar amb fulla els usuaris que patisquen de diabetis o, tinguen tractament amb anticoagulants o antiagregants plaquetaris, tipus sintron, plavix, iscover, etc.  
Aplicar subjeccions que no estiguen pautades i firmades pel metge i autoritzades per la família.  
Depilar  
Tintar cabells  
Recaptació del sistema públic del copago.  
Servicis d'atenció domestica  
Neteja exterior de finestres.  
Neteja d'obres.  
Baixar mobles o desallotjaments a trasters.  
Despenjar persianes d'exterior.  
Neteja d'escales en portals.  
Llavar a mà.  
Fregar de genolls.  
abrillantar objectes metàl·lics.  
Fer reparacions davant d'avaries del domicili (excepte els descrits en punt 5 d'atenció domestica).  
Netejar excrements d'animals  
En servicis rurals tallar llenya, arreplegar productes de l'horta o utilització d'animals vius per al consum.  
Trasllats d'usuaris amb cotxe particular de l'auxiliar.  
I en general queden excloses del servici totes aquelles tasques físiques que posen en perill la salut i la integritat física dels professionals que presten el servici  
CAPÍTOL XI  
Centres dona 24 hores i centres d'acollida  
Com a centres d'acollida s'entén:  
- Les cases per a dones en situació d'emergència i d'atenció integral per a dones amb fills.  
- Els centres d'allotjament temporal i atenció integral   
- Vivendes tutelades  
Article 60. Prestacions que es desenvolupen en estos centres:  
Assistència Integral.  
Prestacions completes de caràcter residencial: allotjament i manutenció.  
Activitats de convivència, cooperació i autoajuda.  
Suport psicosocial.   
Assessorament jurídic   
Realització de programes i activitats específics per a les usuàries dels Centres i els seus fills, segons la seua edat.  
Seguiment postinstitucional.  
Inserció sociolaboral.   
Prevenció, evitant situacions de riscos tant físics, com psíquics i actuant sobre les causes que originen el problema.  
Estimulació, afavorint el desenvolupament de l'autonomia personal.  
Foment de la solidaritat, promovent la consciència social i la participació.  
Coordinació amb les institucions i entitats públiques i privades, que actuen en l'àrea de la dona.   
Adquisició d'hàbits i habilitats personals maternals i de relació.  
Les funcions de les professionals estaran determinades per les prestacions amunt mencionades, dins de les diferents categories establides.  
Article 61.Funcions per a les professionals dels Centres Dona 24 hores  
Coordinadora centre dona 24 hores  
Supervisar el compliment dels professionals del Centre Dona 24 hores i els objectius del servici.  
Control de casos i expedients del recurs.  
Organització de tasques i assignar calendaris a estes.  
Organitzar i dirigir les reunions d'equip  
Participació en l'elaboració de les memòries semestrals i anuals del centre  
Realització de quadrants de treball de forma anual i vacances.  
Control d'hores de les professionals del recurs.  
Portar la comptabilitat del centre, així com vetlar perquè les necessitats materials del servici estiguen cobertes.  
Actuar de canal d'informació entre l'equip de professionals i les directrius marcades per la Direcció General de la Dona i l'empresa contractant.  
Mantindre relacions professionals amb altres organismes o institucions relacionades amb el recurs.  
Acudir a totes les comissions de valoració d'ingrés i seguiment en centres de protecció.  
Establir reunions periòdiques amb les coordinadores d'altres Centres Dona 24 hores i la Direcció de la Dona.  
Disponibilitat horària presencial i telefònica per a gestionar reunions, baixes, dubtes sobre casos per part d'equips professionals...  
Selecció i formació del personal de nova incorporació.  
Coordinació amb la Direcció Territorial de Servicis Socials.  
Impartició de xarrades informatives i conferències sobre el recurs.  
Assistència a cursos, jornades... relacionades amb la violència de gènere.  
Psicòloga del Centre dona 24hores  
Atenció telefònica de les dones, a fi de disminuir el seu nivell d'angoixa i donar cita en el servici o derivar al recurs adequat en funció de la seua problemàtica.  
Atenció directa a les dones que acudixen al centre, avaluació de la problemàtica que presenta i realització d'intervenció en crisi o assessorament, segons siga procedent.  
Realització de teràpia psicològica a les dones que ho requerisquen.  
Acompanyament i/o personació a l'hospital, comissaria, jutjats... en aquells casos que siga necessari i es considere indispensable la presència de la professional.  
Facilitar l'accés de les usuàries del CM24H als recursos comunitaris.  
Ompliment dels expedients de les usuàries del CM24H amb les dades recollides en l'avaluació realitzada.  
Realització d'informes i memòries sobre l'activitat del CM24H a petició de l'empresa o Direcció General de la Dona  
Assistència a reunions d'equip de les professionals.  
Coordinació amb distints recursos per a optimitzar l'assistència prestada a les usuàries.  
Realització d'informes psicosocials quan siguen sol·licitats per les dones, jutjats o altres organismes.  
Ratificació en jutjats dels informes realitzats quan es requerisca.  
Personació i intervenció en situacions de crisi sempre que els professionals de torn i reforç no puguen acudir.  
Passar qüestionaris si les psicòlogues d'atenció directa ho requerixen (test de personalitat o un altre instruments de la llarga duració)  
Disseny, realització i avaluació dels tallers.  
Atenció en primera visita per a dones sense cita sempre que les professionals de torn no puguen atendre.  
Xarrades informatives dirigides a les dones a esteses en el centre sobre temes d'interés per a elles.  
Investigació i propostes d'estudi d'investigació a l'equip, coordinació, suport i seguiment.  
Realització de l'informe mensual per a l'empresa.  
Realització de l'informe de qualitat per a la conselleria de Justícia i Administracions Públiques.  
Impartició de xarrades informatives i conferències sobre el recurs.  
Formació del personal de nova incorporació.  
Registre i control de la documentació del centre.  
Treballadora social Centre Dona 24 hores  
Atenció telefònica de les dones a fi de disminuir el seu nivell d'angoixa i donar cita en el servici o derivar al recurs adequat en funció de la seua problemàtica, quan ho requerisca el servici.  
Atenció directa a les dones que acudixen al centre, avaluació de la problemàtica que presenten i realització d'intervenció en crisi o assessorament segons siga procedent quan així ho requerisca el servici.  
Acompanyament i o personació a l'hospital, comissaria, jutjat... en aquells casos que siga necessari i es considere indispensable la presència de la professional.  
Facilitar l'accés de les usuàries del CM24H als recursos comunitaris  
Ompliment dels expedients de les usuàries del CM24H amb les dades arreplegades en l'avaluació realitzada.  
Realització d'informes i memòries sobre l'activitat del CM24H a petició de l a empresa o Direcció General de la Dona.  
Assistència a reunions de l'equip de les professionals.  
Coordinació amb distints recursos per a optimitzar l'assistència prestada a les usuàries.  
Coordinació necessària d'un expedient quan els seus professionals no es trobes de torn i no puguen realitzar-les.  
Realització d'informes socials quan siguen sol·licitats per les dones, jutjats o altres organismes.  
Ratificació en jutjats dels informes realitzats quan es requerisquen.  
Assistència a les comissions dels distints recursos de la província.  
Registre i control dels documents del centre.  
Coordinació amb les treballadora social de parella per a la valoració d'expedients: seguiment demanda de vivenda, ocupació, PER  
Coordinació amb centres residencials per a seguiments de casos.  
Assistència a les comissions de la Direcció territorial de servicis socials.  
Disseny, realització i avaluació dels tallers.  
Atenció en primera visita per a dones sense cita sempre que les professionals de torn no puguen atendre.  
Xarrades informatives dirigides a les dones a esteses en el centre sobre temes d'interés per a elles.  
Investigació i propostes d'estudi d'investigació a l'equip, coordinació, suport i seguiment.  
Realització de l'informe mensual per a l'empresa.  
Realització de l'informe de qualitat per a la conselleria de Justícia i Administracions Públiques.  
Actualització i creació de bibliografia d'interés per problemàtiques.  
Gestions pendents d'horari nocturn sempre que siga necessari.   
Impartició de xarrades informatives i conferències sobre el recurs.   
Substitució de les professionals de torn quan el servici ho requerisca.  
Formació del personal de nova incorporació.  
Per a tots els centres d'atenció a la dona víctima de maltractaments, en general, s'establiran totes les mesures a disposició de l'empresa i dins de la seua competència, necessàries per a garantir la integritat física de les treballadores en l'exercici de les seues tasques, amb especial insistència en els acompanyaments a les dones fora dels centres de treball.  
CAPÍTOL XIII  
Plans d'igualtat  
Article 62. Igualtat d'oportunitats i no discriminació   
D'acord amb el que establix la Llei 3/2007, per a la igualtat efectiva de dones i hòmens, les empreses estan obligades a respectar la igualtat de tracte i d'oportunitats en l'àmbit laboral i, amb esta finalitat, adoptaran mesures dirigides a evitar qualsevol tipus de discriminació laboral entre dones i homes, mesures que hauran de negociar i, si és el cas, acordar, amb la representació legal dels treballadors, en la forma que es determine en la legislació laboral.  
En el cas d'empreses de més de 250 treballadors, les mesures d'igualtat a què es referix l'apartat anterior hauran de dirigir-se a l'elaboració i aplicació d'un pla d'igualtat, amb l'abast i el contingut establits en este capítol, que haurà de ser així mateix objecte de negociació en la forma que es determine en la legislació laboral.   
Els plans d'igualtat de les empreses són un conjunt ordenat de mesures adoptades després de realitzar un diagnòstic de situació, tendents a aconseguir en l'empresa la igualtat de tracte i reoportunitats entre dones i hòmens i a eliminar la discriminació per raó de sexe.   
Els plans d'igualtat hauran de fixar els objectius concrets a assolir, les estratègies i pràctiques a adoptar per a la seua consecució, així com l'establiment de sistemes eficaços de seguiment i avaluació dels objectius fixats.   
Per a la consecució dels objectius fixats, els plans d'igualtat huran de recollir, entre altres, les matèries d'accés a l'ocupació, classificació professional, promoció i formació, retribucions, ordenació del temps de treball per a afavorir, en termes d'igualtat entre dones i homes, la conciliació laboral, personal i familiar i prevenció de l'assetjament sexual i de l'assetjament per raó de sexe.   
Els plans d'igualtat hauran d'incloure la totalitat d'una empresa, sense perjuí de l'establiment d'accions especials adequades respecte a determinats centres de treball.   
Article 63. Comissió Paritària d'Igualtat   
A fi d'interpretar i aplicar correctament la llei 3/2007, per a la igualtat efectiva de dones i hòmens que va entrar en vigor el 24 de març de 2007, es crea una Comissió Paritària d'Igualtat amb les funcions següents:   
- Obtenció, per mitjà d'enquestes o altres mitjans que s'acorden, d'informació anual sectorial de les mesures implantades en les diferents empreses i de les plantilles, disgregades per categories professionals i gènere.  
- Assessorament a les empreses que ho sol·liciten sobre els drets i les obligacions en matèria d'igualtat, així com en matèria d'implantació de plans.  
- Mediació i, si és el cas, arbitratge, en aquells casos que voluntàriament i conjuntament li siguen sotmesos per les parts afectades i que versen sobre l'aplicació o interpretació dels Plans d'Igualtat.   
- Demanar informació de les empreses sobre les incidències i dificultats que puga generar l'aplicació de la Llei d'Igualtat.   
La Comissió Paritària d'Igualtat estarà integrada per 10 membres, cinc per la representació empresarial i cinc per la representació sindical firmant del present conveni. El vot dels membres de la Comissió Paritària d'Igualtat serà, en ambdós casos, proporcional al que va ser la seua representació en la Mesa Negociadora del Conveni.   
S'assenyala com a domicili de la Comissió Paritària, a efectes de registre, el de l'organització empresarial AERTE, situat al c/ Vilamarxant, núm. 2, baix, Benimàmet (València).  
DISPOSICIONS TRANSITÒRIES  
Primera  
L'auxiliar d'ajuda a domicili, quan siga exigible la seua certificació professional o equivalent, adequarà el seu nivell retributiu a la categoria equivalent per titulació, a mesura que vaja adquirint esta.  
Segona  
Els efectes econòmics de les taules B s'aplicaran a partir de l'1 de gener de 2008. Tot això segons el que establix l'article 10 del present conveni col·lectiu.  
Amb caràcter especial, les parts firmants del conveni acorden realitzar les actuacions necessàries encaminades a aconseguir la concreció de l'aplicació de les taules B als centres i servicis els contractes dels quals hagen sigut licitats durant la negociació del present conveni col·lectiu.  
Tercera  
Els firmants del present conveni col·lectiu hauran de constituir, en el termini de 3 mesos, a partir de la seua publicació, una comissió a este efecte a fi d'introduir-hi el desenvolupament de les carreres professionals en els termes establits en la Llei 44/2003, de 21 de novembre, d'Ordenació de les Professions Sanitàries. Així com el desenvolupament professional de la resta de categories fixades en el present conveni col·lectiu.   
DISPOSICIONS ADDICIONALS  
Primera  
En els casos en què hi haja algun treballador contractat abans de gener de 2000, com a Coordinador d'Ajuda a Domicili, i no estiga en possessió de la Diplomatura de Treball Social, se li aplicarà el salari que apareix en les taules salarials per a eixa categoria.  
Als treballadors o treballadores contractats amb la categoria de Coordinador d'Ajuda a Domicili, que estiguen en possessió de la Diplomatura de Treball Social, se'ls aplicarà el sou que per al Treballador Social s'establixen en les taules.  
Serà obligatori que a partir de l'entrada en vigor del present conveni, els treballadors o treballadores contractats per a cobrir el lloc de Coordinador d'Ajuda a Domicili, estiguen en possessió de la Diplomatura de Treball Social  
Segona  
Els centres i servicis que estiguen subjectes a l'àmbit funcional del present conveni i que no estiguen subjectes a licitacions i adjudicacions periòdiques, estaran obligats a l'aplicació de les taules B a partir de l'1 de gener de 2008.  
Definició de categories  
Àrea social i sanitària:  
Esta formada per:  
Coordinador de l'equip social i sanitari.  
Metge  
Psicòleg  
Advocat  
Coordinador d'Infermeria/ ATS  
Diplomats d'Infermeria / ATS  
Auxiliars d'Infermeria.  
Fisioterapeuta.  
Treballador social.  
Terapeuta Ocupacional.  
E.A.T.A.Z.  
Puericultor.  
Educador social  
Monitor  
Tècnic Superior en Educació Infantil  
Coordinador del SA.D.  
Ajudant de coordinació del SA.D.  
Auxiliar d'Ajuda a Domicili.  
1. L'objectiu de l'àrea seria restablir la salut de l'usuari en cas necessari, la prestació d'una assistència integral i continuada als que no puguen satisfer les seues necessitats per altres mitjans.  
2. Són funcions de l'àrea social i sanitària:  
a) Realitzar activitats dirigides a la detecció precoç de certes patologies amb mitjans propis o complementant-se amb servicis de suport, amb especialitats o amb l'hospitalització.  
b) Realitzar els programes de seguiment i cures de salut en usuaris crònics, en usuaris amb patologia invalidant i programes de prevenció de patologia secundària. Valorar els nivells de dependència dels usuaris i reflectir-ho en l'informe de l'àrea.  
c) Desenvolupar programes d'atenció personal i familiar a l'usuari d'evolució fatal.  
d) Educar els usuaris en matèria de salut.  
e) Realitzar la recollida de dades epidemiològiques i exàmens de salut que es definisquen i realitzar la recollida de dades sobre la situació sociofamiliar dels usuaris.  
f) L'equip de salut ha de definir els objectius concrets referents a la Promoció de la Salut, prevenció de la malaltia i assistència en la malaltia, així com la seua integració social, segons les dades que obté.  
g) Ha d'avaluar el compliment dels objectius plantejats i introduir els canvis necessaris en el pla d'equip per a l'optimització del treball de l'àrea.  
h) Participar en la formació del personal sanitari, en l'actualització de coneixements i en la investigació.  
i) Coordinació amb els servicis socials i sanitaris. Col·laboració amb l'Equip d'Atenció Primària de la Zona.  
j) En general totes les actuacions siguen necessàries que per al desenvolupament dels objectius definits per l'àrea.  
Coordinador de l'equip social i sanitari:  
Funcions:  
1. Canal d'informació amb direcció i de coordinació de l'àrea amb esta.  
2. Garantir el desenvolupament de les activitats de l'àrea.  
3. Garantir l'elaboració anual d'objectius de l'àrea.  
4. Garantir l'elaboració i enviament de dades i documents de caràcter organitzatiu, epidemiològic, de gestió i avaluació tant en indicadors de procés com de resultats que li siguen requerits  
5. Garantir l'elaboració i remissió de la memòria anual de l'àrea.  
6. Garantir la participació de tots els membres de l'àrea en el procés de presa de decisions.  
7. El coordinador de l'àrea serà anomenat pel procediment de lliure designació, que s'efectuara entre el personal que preste servici en el mateix.  
8. Garantir i estimular la realització de totes les funcions i activitats pròpies de l'àrea assegurant una atenció integral a l'usuari. Garantir la participació comunitària, la formació i la investigació així com l'estudi i vigilància dels problemes de salut prioritaris  
Metge  
S'ocupa del seguiment, assistència, control i prevenció de la salut dels usuaris.  
Funcions:  
1. Pautar, analitzar i avaluar totes les tasques relacionades amb el tractament, assistència, control i prevenció de la salut dels usuaris, reflectint la dita activitat en la història de salut i la resta de registres.  
2. Participar en les activitats de promoció i protecció de la salut i prevenció de la malaltia que plantege l'àrea.  
3. Participar en l'elaboració i execució de protocols i programes de salut, així com en totes les tasques comunes de l'àrea.  
4. Elaborar les directrius de les dietes per a usuaris.  
5. Omplir els documents oficials que es deriven de la seua actuació i aquells que siguen requerits, així com registrar i avaluar les activitats realitzades (Història de Salut).  
6. Participar en l'establiment de la dotació de material a fi que s'adeqüe a les necessitats de l'assistència.  
7. Informar l'especialista de les patologies/quadro i el tractament que seguix d'un usuari per al que se sol·licita una interconsulta. Igualment quan l'usuari siga enviat a portes d'urgències de l'hospital de zona.  
8. Seguiment de l'evolució de l'usuari quan estiga ingressat en un centre hospitalari establint relació amb el metge que està encarregat d'ell.  
9. Establir relació amb el centre de salut per al control i seguiment de la patologia que poden presentar els usuaris.  
10. Elaborar, junt amb especialista i fisioterapeuta el programa de rehabilitació dels usuaris davant de problemes de fractures, artrosi, etc.  
11. Orientar i informar la família sobre l'evolució de la salut de l'usuari.  
12. Comunicar al seu immediat superior les incidències o anomalies observades en l'exercici de les seues funcions  
13. Aquelles altres que corresponguen com a membres de l'àrea social i sanitària i que tinguen relació amb la seua professió.  
Psicòleg  
Funcions:  
1. Participar en les reunions periòdiques amb l'equip multidisciplinari de cada centre.  
2. Afavorir la integració i la motivació dels residents/usuaris al servici i/o als centres.  
3. Intervenció en la resolució de conflictes  
4. Previndre possibles trastorns psicològics per mitjà del desenvolupament de labor educacional en el seu àmbit funcional  
5. Diagnosticar i intervindre amb possibles trastorns i/o patologies, tant cròniques com temporals.  
6. Realitzar reunions periòdiques amb els treballadors i treballadores, per a disminuir el possible estrés laboral, així com per a formar-los i dotar-los de recursos per a la realització de les seues funcions.  
7. Orientar i informar la família sobre l'evolució de la salut de l'usuari.  
8. Realització del suport psicològic en diferents àmbits (Psicologia clínica, social i/o comunitària).  
9. Coordinació dels treballadors i treballadores de suport, que tinguen relació amb qualsevol àmbit d'actuació del psicòleg o psicòloga, sent el terapeuta de referència en activitats grupals.  
10. Elaborar els informes pertinents, propis de la seua activitat.  
11. Derivació de casos a altres professionals si així es requerix.  
12. Coordinació amb els distints servicis especialitzats.  
13. Elaborar conjuntament amb l'àrea de treball, el disseny d'intervenció i les estratègies d'actuació.  
14. Aconsellar a la direcció sobre les millores a realitzar, adquisició del material i equipament relacionats amb este servici i en tots aquells aspectes que contribuïsquen a millorar la qualitat de vida dels usuaris.  
15. Comunicar al seu immediat superior les incidències o anomalies observades en l'exercici de les seues funcions  
16. En general, totes aquelles activitats no especificades anteriorment, d'acord amb la seua titulació i/o professió i que guarden relació amb l'anterior.  
Coordinador d'infermeria  
Diplomat d'Infermeria que exercirà la responsabilitat de la supervisió de tot el treball d'infermeria.  
Funcions  
1. Exercir la responsabilitat de l'organització diària del treball dels professionals a càrrec seu.  
2. Mantindre relacions i contactes operatius amb l'equip d'atenció primària i especialitzada.  
3. Mantindre relacions i contactes amb farmàcies i proveïdors de material sanitari, proposant les comandes que estime necessaris.  
4. Coordinar i atendre totes les activitats encaminades a cobrir les necessitats dels usuaris en l'aspecte sanitari.  
5. Coordinar i supervisar els plans de cures d'infermeria amb els objectius de l'àrea.  
6. Comunicar al seu immediat superior les incidències o anomalies observades en l'exercici de les seues funcions  
7. Aquelles altres que li corresponguen com a membre de l'àrea social i sanitària i que tinguen relació amb les seues funcions professionals (docent, administrativa i investigadora).  
Diplomat en Infermeria  
Són els responsables de la promoció de la salut, prevenció de la malaltia i cures de la salut dels residents, per mitjà del desenvolupament de les funcions que són pròpies de la seua professió.  
Funcions:  
1. Aplicar el Pla de Cures d'Infermeria de forma metodològica en aquells usuaris que ho requerisquen, en les diferents modalitats d'atenció, de forma coordinada amb la resta de membres de l'àrea i registrant convenientment la dita activitat, valorant dèficits en les activitats de vida i planificant, realitzant i avaluant les cures d'infermeria adequats.  
2. Aplicar els tractaments (control, preparació i repartiment) que es deriven de l'atenció mèdica i informar l'usuari o la seua família sobre l'administració correcta d'estos, en cas necessari.  
3. Realitzar les activitats d'educació per a la salut, detecció de riscos, obertura d'històries; així com el seguiment dels usuaris, petició de proves complementàries i realització de controls de salut periòdics segons els protocols i programes establits.  
4. Supervisar l'abastiment, el bon estat i la conservació del material del centre.   
5. Atendre l'usuari enllitat per malaltia, efectuant els canvis posturals prescrits, controlant el servici de menjars als malalts i subministrant directament a aquells usuaris que la dita alimentació requerisca instrumentalització (sonda nasogàstrica, sonda gàstrica, etc.).  
6. Indicar i supervisar els criteris i les indicacions que, en les tasques afins a l'aspecte sanitari, han de tindre en compte les auxiliars d'infermeria en la seua atenció als usuaris.  
7. Col·laborar amb els fisioterapeutes en les activitats, el nivell de qualificació de les quals siga compatible amb la seua titulació d'ATS/D.E. quan les seues funcions especifiques ho permeten.  
8. Comunicar al Coordinador d'Infermeria les carències en material de farmàcia que detecte.  
9. Participar en l'elaboració i execució de programes de salut, així com en totes les tasques comunes de l'àrea.  
10. Col·laborar en l'elaboració i execució dels plans integrals d'intervenció, d'acord amb el seu lloc de treball i qualificació professional.  
11. Registrar i avaluar l'activitat realitzada, actualitzant la història de salut.  
12. Gestionar i controlar tot el que fa referència als internaments temporals dels usuaris en els centres hospitalaris i les visites a especialistes.  
13. Comunicar al servici de cuina tot el que és necessari en referència a les dietes. Supervisió del funcionament de menjador.  
14. Comunicar al seu immediat superior les incidències o anomalies observades en l'exercici de les seues funcions.  
15. Aquelles altres que li corresponguen com a membre de l'àrea social i sanitària i que tinguen relació amb les seues funcions professionals (assistencial, docent, administrativa i investigadora).  
Auxiliars d'Infermeria  
És el personal que col·labora amb el Diplomat d'Infermeria i que té com a funció la d'assistir a l'usuari de la residència en la realització de les activitats de vida on existisca una dependència.  
Funcions:  
1. Col·laborar amb el personal d'infermeria en l'aplicació de tractaments que ho requerisquen, així com assistir els usuaris que ho necessiten a fi de facilitar l'exploració física i instrumental dels mateixos.  
2. Proporcionar educació sanitària als usuaris quant a la higiene i neteja personal.  
3. Col·laborar en les tasques que es recullen en el pla d'atenció social i sanitària (referides a les activitats de vida i les cures d'infermeria derivats d'elles) sota supervisió del diplomat d'infermeria  
4. Vigilància i ajuda en les tasques d'higiene personal dels usuaris.  
5. Ajuda i acompanyament dels usuaris, en funció de les seues necessitats socials i sanitàries individuals.  
6. Supervisar que l'usuari dispose de la suficient roba per al seu ús personal, fent una revisió periòdica dels armaris.  
7. Ajuda a l'usuari per a la presa de la seua medicació oral, sota supervisió del DE.  
8. Supervisió de la correcta alimentació i ajuda en allò que necessite l'usuari relacionat amb esta activitat.  
9. Ajudar-los en els dèficits de les activitats de vida, col·laborant amb el diplomat en infermeria en la seua valoració planificació de cures, execució i avaluació del mateix.  
10. Col·laborar amb el TASOC en les activitats de teràpia ocupacional.  
11. Comunicar al seu responsable immediat (D.E) les incidències o anomalies observades en l'exercici de la seua tasca perquè siguen tingudes en compte en el pla de cures o en altres nivells.  
12. Aquelles altres que li corresponguen com a membre de l'àrea social i sanitària i que tinguen relació amb l'anterior.  
Fisioterapeuta  
Funcions:  
1. Realitzaran l'atenció de rehabilitació pertanyent al primer nivell d'atenció, que comprenguen l'assistència fisioteràpica, així com la corresponent promoció de la salut, tant individual com en grup.  
2. Col·laboració amb la resta del personal de l'àrea social i sanitària, per a l'establiment de protocols d'actuació i mètodes d'avaluació de l'activitat exercida.  
3. Fer el seguiment i l'avaluació de l'aplicació de tractament que es realitze.  
4. Conéixer, avaluar i informar, l'aplicació de tractament de la seua especialitat.  
5. Conéixer els recursos propis de la seua especialitat en l'àmbit territorial.  
6. Assessorar els treballadors i les treballadores que ho necessiten sobre pautes de mobilitzacions i tractaments en què tinguen incidència les tècniques fisioterapèutiques, controlant i coordinant les tasques pròpies de la seua especialitat.  
7. Participar en el pla general d'activitats del centre.  
8. Realitzar activitats auxiliars de psicomotricitat, llenguatge, dinàmica i rehabilitació personal i social als usuaris.  
9. Col·laborar en el seguiment o l'avaluació del procés recuperador o assistencial dels usuaris.  
10. Participar en les àrees d'oci i temps lliure de l'usuari en matèria de la seua competència.  
11. Col·laborar en les matèries de la seua competència en els programes que es realitzen de formació i informació a les famílies dels usuaris.  
12. Comunicar al seu immediat superior les incidències o anomalies observades en l'exercici de les seues funcions.  
13. En general, totes aquelles activitats no especificades anteriorment i que tinguen relació amb l'anterior.  
Treballador social  
Funcions:  
1. Realitzar les valoracions socials i diagnòstic social de l'usuari, emetent els informes pertinents.  
2. Assessorar-lo en problemes econòmics, familiars i socials, i informar en els assumptes que es necessite, així com dels recursos de la comunitat, facilitant l'accés a estos.  
3. Realitzar les gestions necessàries per a la resolució de problemes de tipus social que afecten usuaris i que no puguen resoldre ells personalment o els seus familiars.  
4. Realitzar assistència social individualitzada a tots els usuaris que ho precisen.  
5. Impulsar la programació i el desenvolupament de totes aquelles activitats culturals, recreatives, esportives, turístiques i de naturalesa semblant encaminades al desenvolupament personal  
6. Fomentar i organitzar la participació dels usuaris en algunes tasques de la dinàmica del centre i de l'entorn.  
7. Mantindre contactes directes amb la família de l'usuari, per a informar, assessorar, col·laborar en l'adaptació d'este, així com la realització de teràpies familiars en el seu àmbit corresponent.  
8. Promoure accions encaminades a afavorir o intensificar les relacions interpersonals dels usuaris.  
9. Promoure els grups d'autoajuda a fi de possibilitar la solidaritat entre els usuaris.  
10. Informar en l'àrea social i sanitària d'aquells antecedents socials que afecten l'usuari i puguen incidir en la seua simptomatologia clínica.  
11. Planificar conjuntament amb l'àrea l'acció individual, familiar i grupal en problemes socials i sanitaris.  
12. Col·laborar i coordinar-se amb treballadors socials d'altres recursos comunitaris.   
13. Comunicar al seu immediat superior les incidències o anomalies observades en l'exercici de les seues funcions.  
14. En general, totes aquelles activitats no especificades anteriorment i que tinguen relació amb l'anterior.  
Terapeuta Ocupacional  
Funcions:  
1. Participar en el pla general d'activitats del centre.  
2. Realitzar activitats auxiliars de psicomotricitat, llenguatge, dinàmiques i rehabilitació personal i social als residents.  
3. Col·laborar en el seguiment o l'avaluació del procés recuperador o assistencial dels residents del centre.  
4. Participar en les àrees d'oci i temps lliure de l'usuari del centre.  
5. Col·laborar en les matèries de la seua competència en els programes que es realitzen de formació i informació a les famílies dels usuaris.   
6. En general totes aquelles activitats no especificades anteriorment que li siguen peticions i que tinguen relació amb l'anterior.  
TASOC  
Tècnics en activitats socioculturals que han de realitzar la seua activitat en el "sector servicis", en el subsistema d'organització de l'oci i/o en àmbit educatiu, intervenint de forma qualificada en activitats culturals, socials, educatives i recreatives.  
Funcions:  
1. Conéixer, proposar i fer operatius els processos d'intervenció cultural en les seues vessants de gestió i educativa.  
2. Establir relacions entre els àmbits cultural i educatiu amb els processos socials i econòmics.  
3. Accedir a les fonts d'informació i procediments per a obtindre recursos necessaris i posar en marxa processos culturals.  
4. Coordinació amb professionals de diversa qualificació a l'hora de dissenyar i implementar estratègies d'intervenció cultural.  
5. Execució i pressupostació de projectes i programes diversos, així com realització dels informes i avaluacions pertinents.  
6. Realització de projectes i programes específics.  
7. Fomentar el desenvolupament integral dels usuaris per mitjà de l'acció ludicoeducativa.  
8. Desenvolupar i executar les diverses tècniques d'animació, individuals i/o grupals, que impliquen els usuaris en l'ocupació del seu temps lliure, i promoure així la seua integració i desenvolupament personal i grupal.  
9. Motivar els residents sobre la importància de la seua participació per a aconseguir la seua integració i relació positiva amb l'entorn.  
10. Responsabilitat davant de qualsevol incidència que sorgisca, en qualsevol tipus de labor pròpia o dels animadors socioculturals.  
11. Reunions periòdiques amb la resta de l'equip, així com amb els responsables dels diferents centres on es realitze la labor d'animació sociocultural.  
12. Coordinació del voluntariat i alumnes en pràctiques d'animació sociocultural.   
13. Docència, xarrades i ponències que guarden relació amb esta categoria professional.  
14. Participar en el pla general d'activitats i pressupostos dels diferents centres.  
15. Coordinar els grups de treball, activitats i pressupostos d'animació sociocultural.  
16. Comunicar al seu immediat superior les incidències o anomalies observades en l'exercici de les seues funcions.  
17. En general, totes aquelles activitats no especificades anteriorment i que tinguen relació amb l'anterior.  
Puericultor  
Funcions:  
1. Assistència i orientació a les usuàries en relació amb les tasques i cures dels seus fills.  
2. Orientació en les gestions referides a la salut de les usuàries i els seus fills, així com acompanyar-les en els casos estrictament necessaris.  
3.Col·laboració amb l'equip de professionals del centre en la inserció de la usuària en la vida sociolaboral.  
4. Col·laboració amb la cuina en l'elaboració de dietes especifiques per a xiquets o xiquetes malalts, etc.  
5. Realització d'activitats de caràcter formatiu i lúdic dirigit a les usuàries i els seus fills i filles en àrees com a salut, alimentació, jocs, psicomotricitat, etc.  
6. Comunicar al seu immediat superior les incidències o anomalies observades en l'exercici de les seues funcions.  
7. En general, totes aquelles activitats no especificades anteriorment i que tinguen relació amb l'anterior.  
Educador social  
Funcions:  
1. Donar informació i assessorament als usuaris i usuàries sobre recursos socials idonis per al seu tipus de problemàtica.  
2. Intervenció dirigida a donar suport a la decisió d'autonomia personal i familiar de la usuària.  
3. Donar suport a la usuària en la reelaboració de la seua història personal a fi d'afavorir la presa de decisió respecte de la seua vida.  
4. Assumir la coordinació de cada cas, segons el disseny d'intervenció i el marc legal, duent a terme el seguiment individualitzat.  
5. Col·laborar amb la direcció del centre, equip tècnic i treballador social en l'organització d'horaris i activitats dels usuaris i usuàries, tenint com a referència la distribució i necessitats de la població.  
6. Donar suport a l'usuari o usuària en l'organització del seu temps, de manera que afavorisca la seua autonomia personal i reinserció social.  
7. Crear hàbits i habilitats socials, o potenciar-los, com necessaris a través de la vida quotidiana.  
8. Facilitar l'accés als recursos formatius, educatius i ocupacionals de la zona geogràfica del centre o lloc de residència.  
9. Facilitar i donar suport a la usuària en el seu accés a l'àmbit laboral.  
10. Facilitar l'accés de la usuària i els seus fills a recursos especialitzats d'àmbit médicosanitario, psicològic, jurídic, etc.  
11. Promoure la implicació de la usuària en l'entorn on es preveu que serà la seua eixida en aquells àmbits funcionals que corresponga.  
12. Propiciar una organització grupal que permeta analitzar i resoldre el nombre més gran possible de problemes que l'usuari o usuària plantegen en el seu desenvolupament personal.  
13. Estudi anàlisi i valoració si és el cas, amb posterior avaluació del marc d'intervenció, la problemàtica de l'usuari o usuària i el seu context, la intervenció professional de l'educador i de l'equip professional i la interdisciplinarietat amb altres professionals.  
14. Organitzar programes culturals, esportius i recreatius junt amb els monitors si n'hi ha.  
15. Coordinar i supervisar les activitats dels programes o tallers.  
16. Comunicar al seu immediat superior les incidències o anomalies observades en l'exercici de les seues funcions.  
17. En general, totes aquelles activitats no especificades anteriorment i que tinguen relació amb l'anterior.  
Monitors/es  
Funcions:  
1. Avaluació de les aptituds i motivacions registrades pels usuaris en els distints tallers o programes.  
2. Detecció d'habilitats laborals.  
3. Realització de la informació professional i iniciació del contacte amb tasques de laborteràpia.  
4. Programació, seguiment i avaluació dels tallers, activitats d'oci, esportives, etc...  
5. Organització i supervisió de les tasques assignades als usuaris en els seus respectius tallers.  
6. Organització i supervisió del menjador, incorporant pautes d'aprenentatge de comportaments i hàbits durant les menjars.  
7. Organització de les activitats en els espais de temps lliure.  
8. Acompanyament en eixides, excursions, esport i temps lliure en general.  
Coordinador del SAD  
És el treballador o treballadora, amb la diplomatura de Treball Social, la labor de la qual consistix a exercir tasques de planificació, coordinació, gestió i organització del SAD, a més del seguiment, supervisió i suport del treball del l'Auxiliar d'Ajuda a Domicili, per a aconseguir una bona qualitat d'este servici.  
Funcions:  
1. Planificar i organitzar el treball del centre per mitjà d'una adequada programació d'objectius i racionalització de treball.  
2. Col·laborar i realitzar aquells estudis encaminats a investigar els aspectes socials relatius als usuaris del Servici d'Ajuda a Domicili(SAD), amb l'autorització de l'equip tècnic.  
3. Executar les activitats administratives i informàtiques que li siguen pròpies.  
4. Realitzar informes dels usuaris, que siguen sol·licitats per les entitats contractants.  
5. Realitzar, quan s'estime oportú, conjuntament amb l'auxiliar, la valoració de la situació personal, familiar i social de l'usuari. Facilitar informació sobre els recursos propis i aliens, que ajuden a l'adequat desenvolupament del servici que es presta.  
6. Informar als usuaris en col·laboració amb els treballadors o treballadores socials de les entitats contractants, d'aquells aspectes que es consideren oportuns.  
7. Fomentar, directament o a través de l'auxiliar, la integració i participació dels usuaris del SAD de tots aquells servicis i programes encaminats al seu benestar social o qualitat de vida.  
8. Participar amb l'equip multiprofesional de l'empresa en l'elaboració de les orientacions o l'atenció que necessiten els usuaris.  
9. Participar en reunions periòdiques amb els tècnics de les respectives entitats contractants, per a mantindre una via fluida d'informació sobre el desenvolupament del servici.  
10. Coordinació del treball i activitats de forma individual o en grup, per mitjà de reunions periòdiques amb els/les auxiliars adscrits al servici per a estructurar la dinàmica de l'activitat, així com els corresponents criteris i objectius metodològics.  
11. Realitzar visites domiciliàries als usuaris amb les finalitats següents:  
- Inici de servici i presentació de l'Auxiliar d'Ajuda a Domicili.  
- Seguiment del servici.  
- Resolució de possibles incidències.  
12. Participar en la coordinació amb la comissió tècnica del programa d'Ajuda a Domicili.  
13. Organitzar, assignar i canviar usuaris i horaris de treball als treballadors i treballadores davall la seua responsabilitat, elaborant per a això els corresponents parts de treball.  
14. Participar, proposar i fomentar la formació continuada de l'Auxiliar d'Ajuda a Domicili i disseny de cursos en matèria de servicis socials, en la mesura que s'establisquen els plans de formació en les respectives empreses del sector.  
15. Seleccionar els recursos humans basant-se en la política establida en l'empresa.  
16. Comunicar al seu immediat superior les incidències o anomalies observades en l'exercici de les seues funcions.  
17. En general, totes aquelles activitats no especificades anteriorment que li siguen peticions i que tinguen relació amb l'anterior.  
Ajudant de Coordinació del SAD  
Figura encarregada de realitzar el treball davall la supervisió del coordinador o coordinadora, preferentment, este lloc de treball serà exercit per Auxiliars d'Ajuda a Domicili amb la suficient formació i experiència acreditada.  
Funcions:  
1. Realitzar el quadrant d'incidències.  
2. Comunicació i avisos telefònics amb Auxiliars d'Ajuda a Domicili, usuaris i tècnics de l'entitat contractant.  
3. Realització i distribució dels instruments de registre adequats al servici.  
4. Comunicar al seu immediat superior les incidències o anomalies observades en l'exercici de les seues funcions.  
5. Totes aquelles activitats no especificades anteriorment i que tinguen relació amb l'anterior.  
Auxiliar d'ajuda a domicili  
És el professional que realitza l'atenció directa a la persona usuària, les seues activitats seran les prestacions d'atenció personal, atenció en les necessitats del domicili i suport psicosocial, familiar i relacions amb l'entorn pautats en el Pla d'Atenció.  
Les tasques que han de realitzar tenen caràcter preventiu, educatiu, assistencial i rehabilitador i han d'estar orientades a fomentar l'autonomia de la persona dependent.  
Treballs generals d'atenció en la llar:  
1. Neteja de la vivenda: esta s'adequarà a un manteniment de la neteja quotidiana. Es realitzaren neteges generals en els casos específics de necessitat, que seran determinats pel tècnic responsable i que ha de ser reflectit en el Pla d'atenció. En casos extrems, si és necessari habilitar la vivenda i realitzar una neteja de xoc, esta la realitzaren almenys dos auxiliars.   
2. Realització de compres domestiques d'articles de primera necessitat i en els comerços mes pròxims al seu domicili, quan la compra siga molt pesada es realitzaren diversos viatges i s'utilitzarà un carro de compra que l'usuari esta obligat a tindre. Les compres es realitzaran per compte de l'usuari.  
3. Llavat, planxat, repàs i organització de la roba dins de la llar  
4. Preparació i realització de menjars en la llar  
5. Tasques de manteniment bàsic habitual d'utensilis domèstics i d'ús personal. (Ex. canvi de peretes, canvi de bossa d'aspirador, substitució de piles,...)  
6. Comunicar a la coordinadora les incidències i anomalies que es referisca a la salubritat de la llar  
Treballs d'atenció Personal  
1. Suport en la higiene, neteja personal, dutxa i/o bany, inclosa la higiene bucal.  
2. Ajuda personal per al vestit, calçat i l'alimentació.   
3. Transferències, trasllats i mobilització dins de la llar.   
4. Ajuda o suport a la mobilitat en l'interior i exterior de la vivenda  
5. Estimulació i foment de la màxima autonomia i participació de les persones ateses en la realització les ABVDs.   
6. Foment d'hàbits d'higiene i orde.   
7. En persones amb alt risc d'aparició d'UPPs, previndre-les per mitjà d'una correcta higiene, cures de la pell i canvis posturals.   
8. Ajuda en l'administració de medicaments que tinga prescrits la persona usuària.   
9. Cures bàsiques a persones incontinents.   
10. Foment de l'adequada utilització d'ajudes tècniques i adaptacions pautades.   
11. Acompanyament en les visites terapèutiques, seguir les instruccions del personal de l'equip d'atenció primària en referència als problemes de salut en especial: cures d'enllitats i incontinents, ajuda/control en el compliment, dietes, etc.  
12. Comunicar a la coordinadora les incidències i anomalies observades en el desenvolupament de les seues funcions.  
Suport psicosocial, familiar i relacions amb l'entorn  
1. Companyia per a evitar situacions de soledat i aïllament.   
2. Acompanyament fora de la llar per a possibilitar la participació de la persona usuària en activitats de caràcter educatiu, terapèutic i social.   
3. Facilitar activitats d'oci en el domicili.   
4. Suport i acompanyament per a la realització de tràmits d'assistència sanitària i administratius.   
5. Desenvolupament de l'autoestima, la valoració de si mateix i els hàbits d'atenció personal, evitant l'aïllament.   
6. Potenciar i facilitar hàbits de convivència i relacions familiars i socials.   
7. Fomentar estils de vida saludable i actius.   
8. Suport i seguiment de les pautes prescrites davant de situacions de conflicte que es generen en el si de la família.   
9. Atenció dels menors, tant en l'entorn de la llar com en acompanyaments a centres escolars, d'oci, sanitaris i altres.   
10. Analitzar amb certa periodicitat, els servicis en què l'auxiliar presta els seus servicis, a fi de proposar totes les mesures que es consideren oportunes per a millorar la qualitat en el servici   
Àrea de servicis general  
Esta formada per:  
Coordinadora de servicis generals.  
Auxiliar de neteja.  
Auxiliar de bugaderia.  
Subaltern.  
Conductor de Vehicle adaptat.  
Cuiner.  
Auxiliar de cuina.  
Auxiliar de manteniment.  
Coordinador/a de servicis generals  
És la figura encarregada de l'organització i funcionament dels servicis generals de la residències.  
Funcions:  
1. Organitzar, distribuir i coordinar els servicis de menjador o office, bugaderia, llenceria, neteja i manteniment.  
2. Supervisar l'activitat del personal a càrrec seu, distribuir les activitats i torns de les persones que té assignades i vigilar també el bon ús i economia dels materials, utillatge, ferramentes i maquinària a càrrec seu, procedir al recompte i inventari d'estos.  
3. Realitza les funcions administratives de la seua competència i la gestió delegada de les compres del centre i relació amb proveïdors i altres servicis externs.  
4. Tindre coneixement del nombre de servicis diaris realitzats en el departament.  
5. En coordinació amb el personal d'infermeria i comptant amb el personal que té adscrit, portar el control de bon estat dels aliments que els residents tinguen en les habitacions.  
6. Vigilarà el compliment de la labor professional del personal a càrrec seu així com la seua higiene i uniformitat.  
7. Subministrar material i roba de treball al personal de la residència.  
8. Si per necessitats peremptòries o imprevisibles la normal activitat del centre ho requerix, col·laborarà en les activitats pròpies del personal a les seues ordres.  
9. Comunicar al seu responsable immediat les incidències o anomalies observades en l'exercici de la seua tasca.  
10. En general, totes aquelles activitats no especificades anteriorment i que tinguen relació amb l'anterior.  
Auxiliar de residència  
Assumirà funcions de servicis concrets; neteja, bugaderia, cuina, i manteniment, i excepcionalment de forma raonada, motivada i justificada als representants dels treballadors i treballadores, podrà ealitzar tasques d'altres servicis de la seua àrea funcional.  
Auxiliar de neteja  
Funcions:  
1. S'ocupa de la neteja permanent i continuada de les dependències del centre.  
Tasques:  
1. Replegar i netejar el menjador, així com suport en la preparació de les taules del menjador.  
2. Neteja permanent de les distintes dependències de la residència, segons li siguen assignades, en comunicat de treball, per la governanta.  
3. En general, totes aquelles activitats no especificades anteriorment que li siguen demanades i que tinguen relació amb l'anterior.  
4. Comunicar al seu responsable immediat les incidències o anomalies observades en l'exercici de la seua tasca.  
5. En general, totes aquelles activitats no especificades anteriorment i que tinguen relació amb l'anterior.  
Auxiliar de bugaderia  
La seua funció general consistirà a mantindre sempre neta i a punt la roba dels residents, tant la personal com la roba de llit, tovalles, etc., així com arreplegar-la i repartir-la posterior.  
Tasques:  
1. Arreplega de carros de roba bruta.  
2. Classificació de la roba  
3. Llavar, assecar i planxar la roba, junt amb el manteniment i repàs de la roba.  
4. Distribució de roba neta per les distintes habitacions.  
5. Neteja de locals i màquines de la bugaderia.  
6. Comunicar al seu responsable immediat les incidències o anomalies observades en l'exercici de la seua tasca.  
7. En general, totes aquelles activitats no especificades anteriorment i que tinguen relació amb l'anterior.  
Subalterns/es  
Funcions:  
1. Arreplegar i lliurar correspondència, orientació al públic, atenció de centraletes telefòniques, vigilància dels punts d'accés i tasques de porteria.  
2. Ajudar a mobilitzar els usuaris, exceptuant els canvis posturals.  
3. Omplir els comunicats d'entrada i eixida dels residents quan estes es produïsquen per permisos o vacances.  
4. Vigilar i controlar les entrades i eixides d'usuaris i visites.  
5. Ajudar aquells residents que ho necessiten en el trasllat d'equipatge fins a i des de les habitacions exercint un obligat i discret control dels paquets que porten al centre les persones que hi tinguen accés. Igualment el control d'entrades i eixides del personal.  
6. Mantindre el règim establit per la direcció per a l'accés de residents i visitants a les diferents dependències de la institució.  
7. Comunicar que s'encenen els timbres de crida.  
8. Gestionar encàrrecs.  
9. Controlar l'armari de les claus, especialment les de les portes d'accés a la residència.  
10. Tancar totes les portes de l'edifici a l'hora establida pel centre.  
11. Comunicar al seu responsable immediat les incidències o anomalies observades en l'exercici de la seua tasca.  
12. En general, totes aquelles activitats no especificades anteriorment i que tinguen relació amb l'anterior.  
Conductor de vehicle adaptat  
És el treballador o treballadora el treball del qual consistix en:  
1. Mantindre en bon estat el vehicle sota la seua responsabilitat, realitzant el manteniment i aquelles reparacions per a les que no siga necessària la intervenció d'un especialista.  
2. El transport dels usuaris quan i on es considere oportú.  
3. Comunicar al seu immediat superior les incidències o anomalies observades en l'exercici de les seues funcions.  
4. En general, totes aquelles activitats no especificades anteriorment que li siguen demanades i que tinguen relació amb l'anterior.  
Cuiner  
Funcions:  
1. S'ocuparà del programa dietètic dels residents, dissenyat i pautat des de l'àrea de salut, preparant adequadament els menús preestablits en este.  
2. Compliment estricte de tota la normativa sanitària vigent.  
Tasques:  
1. Preparar els menús segons allò establit ajustant-se, sempre, a les indicacions que, per escrit, es passen des de l'àrea social i sanitària. Vigilància especial de les dietes.  
2. Cuidar la qualitat i presentació de menús.  
3. Ajustar la quantitat a allò prescrit pel metge.  
4. Recepció dels aliments, magatzematge, supervisant la quantitat i la qualitat.  
5. Presentar les comandes a la coordinadora de servicis generals.  
6. Vigilar diàriament la caducitat dels aliments i la seua correcta distribució en les cambres frigorífiques, segons les característiques de cada aliment i d'acord amb la normativa establida per la conselleria de Sanitat.  
7. Guardar les mostres de menús que es cuinen diàriament d'acord amb la normativa vigent.  
8. Supervisar igualment que la maquinària i utensilis que hi ha en la cuina estiguen nets.  
9. Cuidar el bon ús i estat dels utensilis i maquinària de cuina.  
10. Control de residus segons les normes de sanitat.  
11. Trasllat de residus fins al lloc indicat per a la seua futura evacuació.  
12. Emplatar els menús en les hores de les menjars.  
13. Col·laborar en el seu àmbit funcional a petició de l'equip tècnic, en aquelles necessitats educatives dels usuaris, relacionades amb la seua professió  
14. Comunicar al seu superior les incidències o anomalies observades en l'exercici de la seua tasca.  
15. En general, totes aquelles activitats no especificades anteriorment i que tinguen relació amb l'anterior.  
Auxiliar de cuina  
Funcions:  
1. Llavar verdures, peixos i el tractament en cru de tubèrculs i llegums.  
2. Vigilar l'encesa de foguers i forns.  
3. Servir de suport als cuiners per mitjà de l'execució de totes les tasques que li siguen pautades per estos, relatives a la preparació dels menús, control de rebost i magatzem, higiene i neteja de totes les dependències relacionades amb la cuina.  
4. Muntar i desmuntar carros de menjars i netejar-los.  
5. Preparar les taules del menjador.  
6. Comunicar al seu responsable immediat les incidències o anomalies observades en l'exercici de la seua tasca.  
7. En general, totes aquelles activitats no especificades anteriorment i que tinguen relació amb l'anterior.  
Auxiliar de manteniment  
1. És el treballador o treballadora que realitza directament el manteniment del centre, les seues instal·lacions i exteriors, fa el muntatge, l'ajust i la posada al punt de qualsevol tipus d'instal·lacions de mesura, regulació i control simple o automàtic de temperatura, previsions de cabals, de poder calorífic, de nivells analitzadors d'aigua i semblants, etc.  
2. Realitzar els treballs de paleta, planxa, pintura, fusteria, etc. que són necessaris per al manteniment de les instal·lacions de l'edifici.  
3. Realitzar les comprovacions periòdiques en les maquines o instal·lacions marcades en els reglaments i les instruccions tècniques d'estos, fa que els valors definitius en aquells es troben dins dels limites permesos.  
4. Netejar les sales de maquines, instal·lacions, quadres electrònics, transformadors, taller, etc.  
5. Realitzar les xicotetes operacions en els dispositius de les instal·lacions mencionades i en els aparells portàtils considerats com a utillatge.  
6. Emplenar els comunicats de treball i fitxes de revisió o verificació de cada instrument reparat per a la correcta marxa del servici.  
7. Comunicar al seu responsable immediat les incidències o anomalies observades en l'exercici de la seua tasca.  
8. En general, totes aquelles activitats no especificades anteriorment i que tinguen relació amb l'anterior.  
Àrea d'administració  
Esta formada per:  
Director.  
Oficial administratiu.  
Auxiliar administratiu.  
Director  
El director és el responsable directe davant de la direcció de l'empresa, del funcionament correcte del centre, així com de tots i cada un dels servicis que es presten. Basant-se en esta responsabilitat, s'establixen a continuació les funcions específiques que li són pròpies:  
1. Informar a la Direcció General de Servicis Socials o entitat competent, de tots els assumptes concernents a l'adequat funcionament de la Residència o Servici d'Ajuda a Domicili (SAD), presentant tots aquelles informes i documentació que se li sol·liciten des d'esta.  
2. Complir i vigilar que es complisquen totes les directrius que emanen tant de la Direcció General de Servicis Socials o entitat competent, com des de la direcció de l'empresa.  
3. Assumir, mantindre i potenciar les relacions amb tercers.  
4. Aplicar el conjunt de les disposicions reguladores del funcionament del centre o servici i cooperar amb direcció de l'empresa en la bona marxa d'este.  
5. Mantindre coordinació operativa amb l'entitat contractant, a fi de coordinar incidències, altes, baixes o qualsevol altra situació que puga produir-se.  
6. Organitzar i supervisar les distintes àrees i servicis del centre.  
7. Aplicar les directrius, normes, disposicions i ordres en vigor, exigint el seu compliment.  
8. Exercir la direcció del personal.  
9. Organitzar el funcionament de la residència o del Servici d'Ajuda a Domicili (SAD) per mitjà d'una adequada programació, supervisió i avaluació dels servicis que s'oferixen.  
10. Seguiment i control i avaluació del pla de gestió, en coordinació amb l'estructura empresarial.  
11. Administrar els pressupostos assignats.  
12. Facilitar, als treballadors i treballadores i als distints servicis, els mitjans adequats i necessaris per al seu funcionament correcte realitzant, també, les gestions necessàries per a això.  
13. Fomentar i estimular el reciclatge i la formació contínua dels treballadors i treballadores.  
14. Complir i fer complir la normativa sanitària vigent, establida per la conselleria de Sanitat, en matèria de menjadors, manipulació i conservació d'aliments.  
15. Determinar la persona que assumix la responsabilitat del centre davant de qualsevol incidència que es produïsca en la seua absència.  
16. Exercir la responsabilitat directa en l'organització de les distintes àrees de l'organigrama funcional del centre.  
17. És el responsable de les relacions amb la Direcció General de Servicis Socials, amb l'entitat contractant i amb altres recursos comunitaris.  
Prestar assessorament i suport, dins de l'àmbit de les seues facultats, als òrgans de participació per mitjà de tots els recursos personals i tècnics del centre.  
18. Assegurar la prestació dels servicis de caràcter terapèutic, cultural i de temps lliure, dins del seu àmbit.  
19. Relacionar-se directament amb els residents i les seues famílies, en cas de necessitat.  
20. Fomentar i promoure la posada en marxa de programes que eleven la qualitat de vida dels usuaris i la qualitat de les prestacions i servicis que li'ls oferisquen.  
21. Intercanvi amb altres experiències de treball, en la pròpia comarca, a la Comunitat Valenciana i en altres comunitats autònomes.  
22. Comunicar al seu immediat superior les incidències o anomalies observades en l'exercici de les seues funcions.  
23. En general, totes aquelles activitats no especificades anteriorment i que tinguen relació amb l'anterior.  
Oficial administratiu  
1. És el personal que actua a les ordenes dels òrgans directius del centre i té a càrrec seu un servici determinat dins del qual, amb iniciativa i responsabilitat, amb o sense altres treballadors i treballadores als seus ordres, realitza treballs que exigisquen càlculs, estudis, preparació i condicions adequades, com ara càlculs d'estadística, transcripcions de llibres de comptes corrents, redacció de correspondència amb iniciativa pròpia, liquidacions i càlculs de nòmines de salaris, sous i operacions anàlogues, de forma manual o mecanitzada.  
2. Es consideren inclosos en esta categoria els caixers de cobraments i pagaments sense firma, que perceben plus de menyscapte de diners  
3. Confecció de rebuts salarials.  
4. Confecció de butlletins de cotització, TC1 i TC2.  
5. Confecció i redacció de contractes de treball.  
6. Altes, baixes i variacions de treballadors.  
7. Cartes de pagament IRPF i resum anual.  
8. Facturació.  
9. Gestió de bancs.  
10. Cobraments i pagaments a clients i proveïdors.  
11. Control de caixa.  
12. Comunicar al seu immediat superior les incidències o anomalies observades en l'exercici de les seues funcions.  
13. En general, totes aquelles activitats no especificades anteriorment i que tinguen relació amb l'anterior.  
Auxiliar administratiu  
1. És el treballador o treballadora que, amb iniciativa i responsabilitat restringida i subordinada als òrgans directius del centre, realitza funcions de: mecanografia, arxiu i altres activitats de tècniques administratives.  
2. Recepció de les persones que accedixen al centre.  
3. Registre i control de fotocòpies.  
4. Recepció i emissió de telefax.  
5. Realització de tasques informàtiques (transcripció de textos, cartes, etc.).  
6. Registre de correspondència.  
7. Comunicar al seu immediat superior les incidències o anomalies observades en l'exercici de les seues funcions.  
8. En general, totes aquelles activitats no especificades anteriorment i que tinguen relació amb l'anterior.  
ANNEX I  
Taules retributives per a 2007  
   
 SALARI PLUS (X12). PLUS   
CATEGORIA BASE (X 14) ASSISTÈNCIA COMPENSATORI  
DIRECTOR 1503,86 45,12   
OFICIAL ADMINISTRATIU 939,90 28,20   
AUXILIAR ADMINISTRATIU 798,91 23,97   
METGE 1409,87 42,30   
PSICÒLEG 1409,87 42,30   
ADVOCAT 1409,87 42,30   
   
COOR. INFERMERIA 1353,47 40,60   
ATS /VWR 0842,87 38,07 146,03  
AUXILIAR D'INFERMERIA 947,56 28,43 10,12  
EDUCADOR SOCIAL 1268,87 38,07   
FISIOTERAPEUTA 1268,87 38,07   
TREBALLADOR SOCIAL 1268,87 38,07   
TERAPEUTA OCUPACIONAL 1268,87 38,07   
TASOC 1033,90 31,02   
PUERICULTURA 951,91 28,56   
TÈCNIC SUPERIOR EDUCIÓ INFANTIL 1142,26 34,27 75,98  
MONITORS 931,59 27,95   
COORDINADORA DE ZMD 0508,89 33,84   
AJT. COORDINACIÓ SAD 986,63 29,60   
AUXILIAR DE SAD 845,92 25,38   
COODINADORA DE SERVICIS GENERALS 1123,20 33,70   
 AUX. NETEJEA 798,91 23,97 75,98  
 AUX. BUGADERIA 798,91 23,97   
 AUX. CUINA 798,91 23,97 54,86  
 AUX. MANTENIMENT 798,91 23,97   
SUBALTERN 798,91 23,97 70,06  
CONDUCTOR VEHICLE ADAPTAT 833,52 25,01   
CUINER 864,71 25,94 56,55  
PLUS DE NOCTURNITAT (totes les categories) 7,30 Euros   
PLUS DE FESTIUS (totes les categories) 22,79 Euros   
ANNEX II  
Taules retributives B per a 2008  
 SALARI PLUS (X12). PLUS   
CATEGORIA BASE (X 14) ASSISTÈNCIA COMPENSATORI  
DIRECTOR 1594,09 47,82   
OFICIAL ADMINISTRATIU 996,30 29,89   
AUXILIAR ADMINISTRATIU 846,85 25,41   
METGE 1494,46 44,83   
PSICÒLEG 1494,46 44,83   
ADVOCAT 1494,46 44,83   
 0,00   
COOR. INFERMERIA 1434,68 43,04   
ATS /ZXZ 5067,01 40,35 154,79  
AUXILIAR D'INFERMERIA 1004,42 30,13 10,73  
EDUCADOR SOCIAL 1345,01 40,35   
FISIOTERAPEUTA 1345,01 40,35   
TREBALLADOR SOCIAL 1345,01 40,35   
TERAPEUTA OCUPACIONAL 1345,01 40,35   
TASOC 1095,93 32,88   
PUERICULTURA 1009,02 30,27   
TÈCNIC SUPERIOR EDUCIÓ INFANTIL 1210,79 36,32 80,53  
MONITORS 987,48 29,62   
COORDINADORA DE SUN 1755,57 35,87   
AJT. COORDINACIÓ ONM 6098,83 31,37   
AUXILIAR DE SAD 909,36 27,28   
COODINADORA DE SERVICIS GENERALS 1190,59 35,72   
 AUX. NETEJEA 846,85 25,41 80,53  
 AUX. BUGADERIA 846,85 25,41   
 AUX. CUINA 846,85 25,41 58,15  
 AUX. MANTENIMENT 846,85 25,41   
SUBALTERN 846,85 25,41 74,27  
CONDUCTOR VEHICLE ADAPTAT 883,53 26,51   
CUINER 916,60 27,50 59,95  
PLUS DE NOCTURNITAT (totes les categories) 7,74   
PLUS DE FESTIUS (totes les categories) 24,16  
\* \* \* \* \*  
ANEXO I  
Tablas retributivas para 2007  
   
 SALARIO PLUS (X12). PLUS   
CATEGORIA BASE (X 14) ASISTENCIA COMPENSATORIO  
DIRECTOR 1503,86 45,12   
OFICIAL ADMINISTRATIVO 939,90 28,20   
AUXILIAR ADMINISTRATIVO 798,91 23,97   
MEDICO 1409,87 42,30   
PSICOLOGO 1409,87 42,30   
ABOGADO 1409,87 42,30   
   
COOR. ENFERMERIA 1353,47 40,60   
ATS /WTA 6767,87 38,07 146,03  
AUXILIAR DE ENFERMERIA 947,56 28,43 10,12  
EDUCADOR SOCIAL 1268,87 38,07   
FISIOTERAPEUTA 1268,87 38,07   
TRABAJADOR SOCIAL 1268,87 38,07   
TERAPEUTA OCUPACIONAL 1268,87 38,07   
TASOC 1033,90 31,02   
PUERICULTURA 951,91 28,56   
TECNICO SUPERIOR EDUCION INFANTIL 1142,26 34,27 75,98  
MONITORES 931,59 27,95   
COORDINADORA DE XAB 1186,89 33,84   
AYTE. COORDINACION SAD 986,63 29,60   
AUXILIAR DE SAD 845,92 25,38   
COODINADORA DE SERVICIOS GENERALES 1123,20 33,70   
 AUX. LIMPIEZA 798,91 23,97 75,98  
 AUX. LAVANDERIA 798,91 23,97   
 AUX. COCINA 798,91 23,97 54,86  
 AUX. MANTENIMIENTO 798,91 23,97   
SUBALTERNO 798,91 23,97 70,06  
CONDUCTOR VEHICULO ADAPTADO 833,52 25,01   
COCINERO 864,71 25,94 56,55  
PLUS DE NOCTURNIDAD (todas las categorías) 7,30 Euros   
PLUS DE FESTIVOS (todas las categorías) 22,79 Euros   
ANEXO II  
Tablas retributivas B para 2008  
 SALARIO PLUS (X12). PLUS   
CATEGORIA BASE (X 14) ASISTENCIA COMPENSATORIO  
DIRECTOR 1594,09 47,82   
OFICIAL ADMINISTRATIVO 996,30 29,89   
AUXILIAR ADMINISTRATIVO 846,85 25,41   
MEDICO 1494,46 44,83   
PSICOLOGO 1494,46 44,83   
ABOGADO 1494,46 44,83   
 0,00   
COOR. ENFERMERIA 1434,68 43,04   
ATS /WGM 7064,01 40,35 154,79  
AUXILIAR DE ENFERMERIA 1004,42 30,13 10,73  
EDUCADOR SOCIAL 1345,01 40,35   
FISIOTERAPEUTA 1345,01 40,35   
TRABAJADOR SOCIAL 1345,01 40,35   
TERAPEUTA OCUPACIONAL 1345,01 40,35   
TASOC 1095,93 32,88   
PUERICULTURA 1009,02 30,27   
TECNICO SUPERIOR EDUCION INFANTIL 1210,79 36,32 80,53  
MONITORES 987,48 29,62   
COORDINADORA DE OPO 2727,57 35,87   
AYTE. COORDINACION BBT 0401,83 31,37   
AUXILIAR DE SAD 909,36 27,28   
COODINADORA DE SERVICIOS GENERALES 1190,59 35,72   
 AUX. LIMPIEZA 846,85 25,41 80,53  
 AUX. LAVANDERIA 846,85 25,41   
 AUX. COCINA 846,85 25,41 58,15  
 AUX. MANTENIMIENTO 846,85 25,41   
SUBALTERNO 846,85 25,41 74,27  
CONDUCTOR VEHICULO ADAPTADO 883,53 26,51   
COCINERO 916,60 27,50 59,95  
PLUS DE NOCTURNIDAD (todas las categorías) 7,74   
PLUS DE FESTIVOS (todas las categorías) 24,16